ΠΑΣΥΚΙ: Ο Πρύτανης, αντί να κρίνει αφ’ υψηλού τους συνδικαλιστές, να διεκδικεί μαζί τους στελέχωση\nΤο Διοικητικό Συμβούλιο της Παγκύπριας Συντεχνίας Κυβερνητικών Ιατρών (ΠΑΣΥΚΙ) με ανακοίνωση-επιστολή της απαντά στο άρθρο του Πρύτανη Κ. Χριστοφίδη «Πανεπιστημιακό Νοσοκομείο: Ιδού η ευκαιρία!»\nΑφορμή για την επιστολή μας στον τύπο, αναφέρει η ΠΑΣΥΚΙ στην ανακοίνωσή της, έδωσε το άρθρο του Πρύτανη του Πανεπιστημίου Κύπρου κου Κωσταντίνου Χριστοφίδη το οποίο θα χαρακτηρίζαμε επιεικώς απαράδεκτο.\n*Το άρθρο έχει προφανή στόχο να παραπλανήσει άλλη μια φορά την κοινή γνώμη. Να αποποιηθεί των ευθυνών του Πανεπιστημίου.\n*Η ΠΑΣΥΚΙ υπενθυμίζει παράλληλα ότι τα πανεπιστήμια θεωρούνται ως κύτταρα δημοκρατίας, οπού πλάθονται και διαμορφώνονται οι χαρακτήρες των μελλοντικών ενεργών πολίτων. Δυστυχώς προσεγγίσεις όπως οι δίκες σας κινούνται στην αντίθετη κατεύθυνση και προκαλούν ιδιαίτερη λύπη και ταυτόχρονα αγανάκτηση.\n«Το γεγονός ότι κάποιος είναι Πρύτανης ενός Πανεπιστημίου, δεν του κατοχυρώνει μόνο το δικαίωμα ελεύθερης έκφρασης όπως όλους άλλωστε, αλλά θα έπρεπε να τον επιφορτίζει και με το βάρος των λόγων των οποίων εκστομίζει κάτι που δεν παρατηρείτε στην περίπτωση του κου Κ. Χριστοφίδη.\nΗ Παγκύπρια Συντεχνία Κυβερνητικών Ιατρών θέλησε να διατηρήσει χαμηλούς τόνους χάριν της επικείμενης συνάντησης της Δευτέρας με το Πανεπιστήμιο Κύπρου για συζήτηση και επίλυση του ζητήματος των Πανεπιστημιακών Κλινικών.\nΕντούτοις το δημοσίευμα του Πρύτανη του Πανεπιστημίου Κύπρου που διακρίνει σύγκρουση συμφερόντων συντεχνιών και κοινωνίας έχει προφανή στόχο να παραπλανήσει άλλη μια φορά την κοινή γνώμη. Να αποποιηθεί των ευθυνών του Πανεπιστημίου.\nΑντί ο κος Χριστοφίδης να προσπαθεί ενδυόμενος τον μανδύα του Πρύτανη, να τοποθετείτε σε όλα τα θέματα θεωρώντας ότι κατέχει την απόλυτη αλήθεια, θα πρέπει εκείνος εκ μέρους του Πανεπιστημίου Κύπρου να λογοδοτήσει στην Κυπριακή κοινωνία και να εξηγήσει πως με μόνο 7 άτομα ακαδημαϊκό προσωπικό θα λειτουργήσει ιατρική σχολή που θα βάλει την Κύπρο στον παγκόσμιο χάρτη της ιατρικής και πως με μόνο 7 άτομα θα αναβαθμίσει τα κρατικά νοσηλευτήρια.\nΘα πρέπει να λογοδοτήσει πως μια σχολή που ενώ οι πρώτοι καθηγητές διορίστηκαν το 2012 μόλις το 2016 προσέλαβαν αλλά 5 μέλη Διδακτικού Επιστημονικού Προσωπικού (Δ.Ε.Π.). Δεν αναρωτήθηκαν και δεν ανησύχησαν για τον τρόπο με τον οποίο θα παρείχαν ποιοτική εκπαίδευση στους φοιτητές ιατρικής;\nΚαι ενώ από πενταετίας απολαμβάνουν μισθούς και επιδόματα Πανεπιστημιακών Καθηγητών εντούτοις καμία πρωτοβουλία δεν έλαβαν για να προχωρήσει ο σχεδιασμός και η οργάνωση της Ιατρικής Σχολής.\nΤα ζητήματα της ιατρικής σχολής θα έπρεπε να είχαν λυθεί έγκαιρα και όχι στο πάρα πέντε της έναρξης κλινικής άσκησης των φοιτητών.\nΕνώ ο κος Χριστοφίδης παραδέχεται ότι «Ένα ποιοτικό Πανεπιστημιακό Νοσοκομείο είναι συνήθως πολύ καλά στελεχωμένο και επωφελείται τα μέγιστα από τους ακαδημαϊκούς που εργάζονται σε αυτό», δεν μας εξηγεί πως θα το κάνει αυτό με 7 μόνο μέλη Δ.Ε.Π. και πότε θα προχωρήσει να προσλάβει άλλους.\nΕίναι έμμεση, όμως σαφής η παραδοχή του, ότι αφού η Ιατρική σχολή του Πανεπιστημίου Κύπρου έχει ΜΟΝΟ 7 μέλη Διδακτικού Επιστημονικού Προσωπικού, οι νοσοκομειακοί ιατροί που προσμένει ότι θα στηρίξουν την ιατρική σχολή, έχουν ποιότητα και γνώση.\nΝα πούμε επίσης στο κο Χριστοφίδη ότι θα έπρεπε, αντί να κρίνει αφ’ υψηλού τους συνδικαλιστές, να ήταν στην πρώτη γραμμή και να διεκδικεί μαζί τους στελέχωση για καλύτερη παροχή φροντίδας υγείας προς τους πολίτες και καλύτερη εκπαίδευση στους νέους ιατρούς.\nΘα συμφωνήσουμε ότι «Το Πανεπιστημιακό Νοσοκομείο είναι το πιο βασικό συστατικό μιας Ιατρικής Σχολής. Χωρίς αυτό δεν υπάρχει ιατρική εκπαίδευση. Τελεία» και ότι η «διδασκαλία παρά των κλινών των ασθενών» είναι σημαντικότατη. Απλά υπενθυμίζουμε στον κο Πρύτανηότι «οι αντιδρώντες» είναι απόφοιτοι τέτοιων ιατρικών σχολών, και έχουν ιδίαν εμπειρία και το πιθανότερο αντιλαμβάνονται καλυτέρα από οποιοδήποτε άλλο τι σημαίνει ιατρική εκπαίδευση πάρα των κλινών των ασθενών. Το ερώτημα είναι αν στον ίδιο βαθμό υπάρχει εκ μέρους του Πανεπιστήμιου η ίδια αντίληψη και έχει σχεδιάσει και εφαρμόσει μέτρα προς την κατεύθυνση αυτή.\nΌταν αποφασίζεται η οργάνωση μιας σχολής σε ένα πανεπιστήμιο προηγείται μια σοβαρή μελέτη που θεωρούμε ότι υπάρχει και σε αυτήν την περίπτωση.\nΠροκύπτουν όμως αβίαστα μια σειρά ερωτημάτων που πρέπει να απαντήσει ο Κος Χριστοφίδης\n1. Πόσα μέλη Διδακτικού Επιστημονικού Προσωπικού (Δ.Ε.Π.) χρειάζεται για να λειτουργήσει η ιατρική σχολή;\n2. Τι άλλες παραμέτρους θα έπρεπε να έχει λάβει υπόψη και δεν τους σχολιάζει καν;\n3. Τι εισηγείται η μελέτη που έχει το πανεπιστήμιο Κύπρου για τον τρόπο συνεργασίας με νοσοκομειακούς ιατρούς;\n4. Που ήταν οι αρμόδιοι τα τελευταία 3 χρόνια που οι φοιτητές διδάσκονταν στα προ κλινικά έτη και δεν οργάνωσαν την κλινική εκπαίδευση;\n5. Ποιος εκμεταλλεύεται και καπηλεύεται σήμερα το μέλλον αυτών των φοιτητών για να εκβιάσει την πριμοδότηση του από το κράτος με νοσοκομεία, κλινικές, άψυχο και έμψυχο υλικό?\n6. Γιατί φτάσαμε 4 χρόνια μετά την έναρξη λειτουργίας της Ιατρικής σχολής του Πανεπιστημίου Κύπρου να μην υπάρχει επαρκής αριθμός Διδακτικού Επιστημονικού Προσωπικού;\n7. Γιατί δεν υπάρχουν καθηγητές στις βασικές ειδικότητες, Χειρουργικής και Παθολογίας ?\n8. Γιατί δεν έγινε νωρίτερα διαβούλευση με όλους τους εμπλεκομένους ώστε να εξευρεθεί μια λύση έγκαιρα στο πρόβλημα και ποιος ευθύνεται γι’ αυτή την καθυστέρηση?\n9. Ποιος αποφάσισε δεκαπενταύγουστο να ανακοινώσει ένα Συμφωνητικό που υπεγράφη παράτυπα είκοσι μέρες πριν και γιατί επέλεξε περίοδο παραθερισμού για να το πράξει?\n10. Γιατί μεθόδευαν την σύμπραξη του Πανεπιστημίου με τον ιδιωτικό τομέα εις βάρος του Κύπριου φορολογούμενου και πως θεωρεί ότι ο ιδιωτικός τομέας μπορεί να ανταποκριθεί σε αυτό το ρόλο;\n11. Πως φτάσαμε να θεωρούν κάποιοι πως η αυθαιρεσία και το προσωπικό συμφέρον υπερέχουν των νόμων της Κυπριακής Δημοκρατίας;\nΣυμφωνούμε με τον κο Πρύτανη ότι «οι ακαδημαϊκοί, διδάσκουν τους φοιτητές Ιατρικής και διεξάγουν έρευνα, είτε σε ιατρικά εργαστήρια είτε συλλέγοντας επιστημονικές πληροφορίες από την καθημερινή τους ιατρική άσκηση» και ότι όσοι γιατροί εργάζονται σε πανεπιστημιακά νοσοκομεία χωρίς να είναι ακαδημαϊκοί, αναμένεται επίσης να διδάσκουν, εφόσον το επιθυμούν. «Ενδέχεται, μάλιστα, πολλοί από αυτούς να διεξάγουν έρευνα και να δημοσιεύουν τα αποτελέσματά τους σε ακαδημαϊκά περιοδικά». Θα θέλαμε όμως να τονίσουμε ότι οι ακαδημαϊκοί και όλοι οι συνάδελφοι έχουν υποχρέωση να τους μεταφέρουν το ήθος, την δεοντολογία και την αγάπη που θα πρέπει να έχει ένας ιατρός για τον ασθενή τους και να τους διδάξουν να έχουν την αξιοπρέπεια, να παλεύουν για τον ασθενή και το λειτούργημα τους. Όπως η κλινική άσκηση γίνεται παρά της κλίνης και η διαμόρφωση της προσωπικότητας των νέων συναδέλφων είναι στάση ζωής που θα έπρεπε εσείς να το κάνετε αγαπητέ Πρύτανη.\nΑφού όμως εσείς έχετε άλλες προτεραιότητες οι νοσοκομειακοί ιατροί θα φροντίσουν να το μάθουν οι νέοι συνάδελφοι καιεπομένως να δημιουργήσουν ένα Πανεπιστημιακό Νοσοκομείο, ένα ίδρυμα, στο οποίο το ακαδημαϊκό έργο και η κλινική άσκηση συνδέονται άμεσα προς όφελος των ασθενών και, βεβαίως, των αυριανών γιατρών (των φοιτητών).\nΟι Κυβερνητικοί Ιατροί ήταν οι μόνοι που έδειξαν πραγματικό και ανιδιοτελές ενδιαφέρων για να διδάξουν αφιλοκερδώς και χωρίς δάφνες και περγαμηνές τους φοιτητές ιατρικής.\nΤο γενικό συμφέρον, το συμφέρον των δημοσίων νοσοκομείων, της κοινωνίας και των πολιτών είναι η ενδυνάμωση των κρατικών νοσηλευτηρίων ώστε να παραμείνουν οι στυλοβάτες της Δημόσιας Υγείας. Λίγη αιδώς κύριοι του Πανεπιστημίου Κύπρου δεν βλάφτει!\n«Κάποιοι κατηγορούν το Πανεπιστήμιο Κύπρου ότι θέλει να επιβληθεί και να οικειοποιηθεί τα κρατικά νοσηλευτήρια. Κάτι τέτοιο, κατηγορηματικά, δεν ισχύει». Γνωρίζουμε πολύ καλά ότι τα κρατικά νοσοκομεία δεν μας ανήκουν (πώς θα μπορούσε να είναι διαφορετικά;) –ανήκουν σε ολόκληρη την κοινωνία, η οποία τα διαχειρίζεται μέσω της εκάστοτε εκλελεγμένης κυβέρνησης.\n«Αυτό που ζητούμε είναι συνεργασία με τα κρατικά νοσοκομεία για αμοιβαίο όφελος όλων των εμπλεκομένων –των ασθενών, των φοιτητών και της επιστημονικής έρευνας. Όπως συμβαίνει σε αντίστοιχες περιπτώσεις σε όλο τον ανεπτυγμένο κόσμο, θέλουμε να συνεργαστούμε με τα κρατικά νοσοκομεία γιατί γνωρίζουμε καλά ότι οι συνέργειες που θα δημιουργηθούν θα προσδώσουν μια καινούργια διάσταση στην παροχή υγείας στη χώρα μας». Γιατί τότε κύριε Πρύτανη επιμελώς αρνηθήκατε την διεξαγωγή διαλόγου με τους ιδίους τους γιατρούς των δημοσίων νοσηλευτηρίων μέσω των φορέων τους; Γιατί αποδεχτήκατε μέσω του μνημονίου συνεργασίας να καταπατηθεί η ισχύουσα νομοθεσία που ισχύει για συνάδελφους ιατρούς των πανεπιστημιακών ιατρών; Γιατί δεν επιλύσατε έγκαιρα το πρόβλημα αυτό, αλλά προσπαθήσατε να επιβάλλεται την δική σας λύση μέσω ασφυκτικών χρονοδιαγραμμάτων, χρησιμοποιώντας μάλιστα τους φοιτητές που σε τίποτα δεν έχουν ευθύνη, εκτός από το ότι σας έχουν εμπιστευτεί, ότι θα τους παρέχεται σωστές συνθήκες εκπαίδευσης.\n«Βεβαίως οι πανεπιστημιακοί γιατροί χρειάζεται να δείξουν μετριοπάθεια και ταπεινοφροσύνη, στο μέτρο, ιδιαίτερα, που θα αρχίσουν να συνεργάζονται με έναν ιστορικό θεσμό της χώρας μας. Όχι μόνο γιατί ο θεσμός αυτός έχει τις δικές του συνήθειες, αλλά και γιατί αξίζει τον οφειλόμενο σεβασμό του «νέου» προς τον «παλιό». Το Γενικό Νοσοκομείο είναι ένας θεσμός που, ακόμη και με τις αδυναμίες του, αποτελεί κομμάτι της σύγχρονης ιστορίας του τόπου μας, που στάθηκε δίπλα στους Κύπριους πολίτες στις πιο τραγικές και δύσκολες ώρες της ιστορίας μας». Χαιρετίζουμε την παραδοχή αυτή, που θεωρούμε ότι θα έπρεπε να ήταν η αρχή της οποιασδήποτε σωστής συνεργασίας μεταξύ των ιατρών των δημοσίων νοσηλευτηρίων και της ιατρικής σχολής του ΠΚ, η οποία με την σειρά της θα έδινε την απαραίτητη ώθηση του εγχειρήματος και θα διασφάλιζε στον μέγιστο βαθμό την επιτυχία της όλης διαδικασίας.\n«Ο τομέας της υγείας, όπως και της παιδείας, είναι ιδιαίτερα ανταγωνιστικός. Στο βαθμό στον οποίο πρόκειται για πολύ σημαντικούς τομείς, οι οποίοι παρέχουν δύο από τα σημαντικότερα κοινωνικά αγαθά, χρηματοδοτούμενοι από τον φορολογούμενο πολίτη, πρέπει να διαθέτουν μηχανισμούς διαρκούς ανανέωσης και προσαρμογής στα νέα δεδομένα. Διαφορετικά, τα δημόσια αγαθά απαξιώνονται και το δημόσιο χρήμα σπαταλιέται». Ο «ανταγωνισμός» στον τομέα της υγείας θα πρέπει να γίνεται πρωτίστως αντιληπτός σε επίπεδο ποιότητας και όχι να λαμβάνει χαρακτήρα μόνο οικονομικής προσέγγισης. Ο πολιτισμός ενός κράτους αποδεικνύεται μέσω της ποιότητας φροντίδας υγείας που παρέχει προς τους πολίτες του.\nΤελειώνοντας όμως κύριε Πρύτανη θα θέλαμε να σας υπενθυμίσουμε ότι τα πανεπιστήμια θεωρούνται ως κύτταρα δημοκρατίας, οπού πλάθονται και διαμορφώνονται οι χαρακτήρες των μελλοντικών ενεργών πολίτων.\nΔυστυχώς προσεγγίσεις όπως οι δίκες σας κινούνται στην αντίθετη κατεύθυνση και προκαλούν ιδιαίτερη λύπη και ταυτόχρονα αγανάκτηση».


Τα καλύτερα πακέτα διακοπών - Chatswood - TripAdvisor\nChatswood: Ξενοδοχεία με σπα\nChatswood, Αυστραλία - Πακέτα διακοπών\nΔιακοπές σε: Chatswood\nChatswood - Πακέτα διακοπών\nChatswood: Πακέτα διακοπών\nChatswood - Θέλετε να κάνετε κράτηση για τις διακοπές σας; Είτε επιθυμείτε μία ρομαντική απόδραση, ένα οικογενειακό ταξίδι ή διακοπές all-inclusive, τα πακέτα διακοπών για Chatswood του TripAdvisor θα διευκολύνουν τον προγραμματισμό, εξοικονομώντας σας παράλληλα χρήματα.\nΒρείτε το ιδανικό πακέτο διακοπών για: Chatswood στο TripAdvisor συγκρίνοντας τιμές ξενοδοχείων και αεροπορικών εισιτηρίων προς και από: Chatswood. Ταξιδιώτες σαν και εσάς έγραψαν 3.552 κριτικές και δημοσίευσαν 3.422 αυθεντικές φωτογραφίες για Chatswood ξενοδοχεία. Κάντε κράτηση για τις διακοπές σας (Chatswood) σήμερα κιόλας!\nChatswood: Ξενοδοχεία κατάλληλα για οικογένειες\nChatswood: Πολυτελή ξενοδοχεία\nChatswood: Οικονομικά ξενοδοχεία


Ναρκωτικά: από την καταστολή στη θεραπεία | AΡΧΕΙΟ ΕΝΘΕΜΑΤΩΝ 2010- 8.5.2016\nΝαρκωτικά: από την καταστολή στη θεραπεία\n17 Φεβρουαρίου 2013 4 Σχόλια Χωρίς κατηγορία\nτου Νίκου Παρασκευόπουλου\nΈργο του Έγκον Σίλε (λεπτομέρεια)\nΣημαντικά προβλήματα στον τομέα της νομοθεσίας για τα ναρκωτικά είχαν καταστήσει επιτακτική την ανάγκη της μεταρρύθμισης. Το κυριότερο είναι ο υπερβολικά κατασταλτικός χαρακτήρας της, με αποτέλεσμα μεγάλο μέρος του πληθυσμού των φυλακών (γύρω στο 40%, ενίοτε και άνω του 50%) να αποτελείται από κρατούμενους που σχετίζονται με αδικήματα περί τα ναρκωτικά. Όχι με τη χρήση, αλλά με τη διακίνηση σε διάφορους βαθμούς.\nOι εξαρτημένοι από ναρκωτικά στη φυλακή είναι βέβαια πολύ περισσότεροι, διότι πρέπει να συνυπολογίσουμε και μεγάλο αριθμό καταδικασμένων για κλοπές, πλαστογραφίες, σωματεμπορία, ληστεία — πράξεις που έχουν τελεστεί καθώς οι δράστες βρίσκονται στην καθημερινότητα της εξάρτησης. Η φυλακή όμως μπορεί να δημιουργήσει και ανθρώπους εξαρτημένους εντός της. Οι συνθήκες σ’ αυτήν είναι εξαρτησιογόνες: κάποιος που έκανε χρήση χωρίς να είναι εξαρτημένος, μέσα στη φυλακή έχει ακόμα μεγαλύτερη ανάγκη για χρήση.\nΌταν η εμπορία ή η διακίνηση και η σχετική εγκληματικότητα αντιμετωπίζονται μόνο με την ποινή, είναι βέβαιο ότι αυτός που θα αποφυλακιστεί θα συνεχίσει την ίδια συμπεριφορά. Μάλιστα, θα βρίσκεται σε χειρότερη κατάσταση, γιατί θα έχει αποδιοργανωθεί κοινωνικά, ενώ επιπλέον θα έχει συνδεθεί με πιάτσες και συμμορίες που γνώρισε στη φυλακή. Η κατασταλτική λογική σαφώς εντείνει την εγκληματικότητα. Αντίθετα, η απεξάρτηση έχει εμφανίσει αποτελέσματα όχι μόνο θεραπευτικά, αλλά και απεμπλοκής από την εγκληματικότητα.\nΤο σχέδιο νόμου επιχειρεί σημαντικές παρεμβάσεις σε τέσσερις άξονες: τιμωρία της χρήσης ναρκωτικών (ο λιγότερο σημαντικός, κατά τη γνώμη μου), τιμωρία της διακίνησης, καθιέρωση ενός εναλλακτικού δρόμου, αντί της καταστολής, προς τη θεραπεία, και θεσμική οργάνωση μιας εθνικής στρατηγικής για τα ναρκωτικά.\nΠροσωπικά, δεν συμφωνώ με τη σημερινή διατύπωση του άρθρου 29 του νομοσχεδίου, που αφορά τη χρήση. Έπρεπε, νομίζω, να επιλεγεί πιο φιλελεύθερη ρύθμιση. Δεν θα επεκταθώ όμως, διότι το θέμα «ποινικοποίηση ή αποποινικοποίηση» αφορά έναν πληθυσμό ο οποίος δεν βρίσκεται στη φυλακή — δεν είναι το μείζον πρόβλημα. Ο νόμος δεν πέρασε στη Βουλή, τα προηγούμενα χρόνια, εξαιτίας αυτού του ζητήματος· έτσι ματαιώθηκε μια μεταρρύθμιση που αφορούσε 6.000-7.000 έγκλειστους ανθρώπους.\nΗ υπάρχουσα σήμερα νομοθεσία παρουσιάζει δυσαναλογία ως προς τη βαρύτητα των ποινών σε σχέση με κάθε αντίστοιχη ευρωπαϊκή. Η βασική πράξη διακίνησης, όχι η βαριά, τιμωρείται με 10-20 χρόνια, τη στιγμή που οι ανάλογες ποινές σε άλλες ευρωπαϊκές χώρες κυμαίνονται περί τα 3-4 χρόνια, ενώ περίπου το 50% των καταδικαζόμενων δεν οδηγείται καν στη φυλακή. Η προσπάθεια ήταν, χωρίς να μειωθεί η αυστηρότητα στις βαρύτερες περιπτώσεις, να αποκατασταθεί η αναλογικότητα: η δυνατότητα οι πιο ελαφριές περιπτώσεις να αντιμετωπίζονται πιο ελαφριά.\nΤο νομοσχέδιο προβλέπει μεγαλύτερη ελαστικότητα ποινών: τα 10-20 χρόνια έχουν γίνει 5-20, και έχουν απομονωθεί κάποιες ελαφριές περιπτώσεις, οι οποίες γίνονται πλημμελήματα. Όσοι έχουν εκκρεμείς υποθέσεις θα ωφεληθούν άμεσα.\nΗ κύρια μεταρρύθμιση είναι η καθιέρωση ενός εναλλακτικού δρόμου θεραπείας. Θα αναρωτηθεί κανείς: Δεν προέβλεπε ο υπάρχων νόμος ευεργετικές ρυθμίσεις για όσους παρακολουθούσαν προγράμματα; Ναι μεν, αναποτελεσματικά δε.\nΑναποτελεσματικά για δύο λόγους. Πρώτον, οι ευεργετικές ρυθμίσεις (απολύσεις, αναστολές) ίσχυαν μόνο για όσους είχαν παρακολουθήσει προγράμματα εκτός φυλακής. Το δικαστήριο δεν μπορούσε να παραπέμψει σ’ αυτό τον εναλλακτικό δρόμο. Τώρα, καθιερώνεται η δυνατότητα του δικαστηρίου αυτό πρώτο να οδηγεί τους κρατούμενους στη θεραπεία.\nΔεύτερον, επειδή για να εφαρμοστούν οι ευεργετικές διατάξεις έπρεπε να διαγνωστεί ότι κάποιος είναι εξαρτημένος. Η διαδικασία διάγνωσης όμως έδινε όλο το βάρος στην εργαστηριακή εξέταση, κάτι απολύτως προβληματικό, αφού αυτή δείχνει μόνο την πρόσφατη χρήση: κάποιος μπορούσε να κάνει χρήση μια-δυο μέρες πριν, και να θεωρηθεί εξαρτημένος. Ο υπάρχων τρόπος διάγνωσης, λοιπόν, διευκόλυνε την πιάτσα να χειρίζεται το ποινικό σύστημα. Το κύριο, πάντως, πρόβλημα είναι ότι, από τους χιλιάδες που φυλακίζονταν, τα δικαστήρια ελάχιστους αναγνώριζαν ως εξαρτημένους.\nΤο σχέδιο, για να αντιμετωπίσει τέτοια αδιέξοδα, προβλέπει η διάγνωση να στηρίζεται σε περισσότερους παράγοντες. Καταρχάς –το πιο αξιόπιστο ίσως– βεβαιώσεις και πιστοποιητικά, και μάλιστα από ανύποπτο χρόνο, που δείχνουν ότι ο κρινόμενος έχει περάσει από οργανισμούς απεξάρτησης, χορήγησης υποκατάστατων ή νοσοκομεία για περίθαλψη λόγω παθήσεων τυπικών στη χρήση (ηπατικές, πνευμονικές κλπ.). Επίσης, αν υπάρχει, αξιολογείται μια εργαστηριακή εξέταση, ιδίως αν τα ευρήματά της εντοπίζονται σε βάθος χρόνου. Ένα άλλο στοιχείο είναι κάποια έκθεση που αναφέρεται στους ψυχοκοινωνικούς όρους της εξάρτησης (π.χ. μια υπηρεσία που τον γνωρίζει και παρακολουθεί την εξέλιξη της οικογενειακής του ζωής).\nΌσον αφορά την καθιέρωση του εναλλακτικού δρόμου, βασική αρχή αποτελεί ότι η απεξάρτηση είναι αποτελεσματική όταν γίνεται εκτός φυλακής. Καθώς η εξάρτηση έχει και χαρακτηριστικά ψυχολογικά και κοινωνικά, εκτός από τα κλινικά-ιατρικά, η θεραπεία, με την ευρεία έννοια, δεν μπορεί να γίνει σε περιβάλλον αιχμαλωσίας, στεγανό απέναντι στην κοινωνία. Αν κάποιου κρατούμενου θα βελτιωθεί η υγεία, χάρη στη φαρμακευτική αγωγή ή τα υποκατάστατα, αλλά βγαίνοντας βρεθεί ξανά σε μια οικογένεια με αλκοολισμό, βία, ανεργία, θα ξανακυλήσει. Τα προβλήματα είναι βαριά, και το άτομο έχει «μάθει» ότι αν πάρει μια ουσία μπορεί να τα διαχειριστεί, έστω για λίγο· έτσι, ενώπιον του κοινωνικού αδιεξόδου, το οποίο δεν έχει βοηθηθεί να το αντιμετωπίσει, θα προσφύγει στην παλιά λύση. Γι’ αυτό η απεξάρτηση είναι πλήρης μόνο εκτός φυλακής. Ωστόσο, και εντός μπορούν να γίνουν σοβαρά βήματα. Είναι πολύ σημαντική, λ.χ., η δυνατότητα που δίνει το σχέδιο νόμου να διαγνωστεί η εξάρτηση και μέσα στη φυλακή. Αυτό το οποίο αναγνωρίζεται είναι ότι κάποιος είναι άρρωστος, επομένως έχει δικαίωμα σε θεραπευτική μεταχείριση — δικαίωμα που θεμελιώνεται από το Σύνταγμα, αλλά και την Ευρωπαϊκή Σύμβαση.\nΣε αναγνώριση του πλουραλισμού των θεραπευτικών μεθόδων, το είδος του προγράμματος και η μέθοδος που εφαρμόζεται στη φυλακή προσδιορίζεται με απόφαση του υπουργού Δικαιοσύνης. Είναι ένα επιστημονικό θέμα ποιο είναι το προτιμότερο πρόγραμμα — ο νομοθέτης δεν επιτρέπεται να κάνει τομές σε τέτοια ζητήματα, εριζόμενα από επιστημονική άποψη.\nΤο νομοσχέδιο επομένως προβλέπει τη δυνατότητα χορήγησης υποκατάστατων στη φυλακή. Αυτό που δεν προβλέπει είναι η ταχύτερη αποφυλάκιση όσων μετέχουν σε πρόγραμμα που απλώς χορηγεί υποκατάστατα. Θέλω να σας εκθέσω τους λόγους για τους οποίους δεν έγινε αυτό το βήμα, να απολύεται δηλαδή κάποιος με μόνη τη χορήγηση υποκατάστατων, έχοντας εκτίσει το 1/5 της ποινής, όπως όσοι ακολουθούν πρόγραμμα απεξάρτησης .(Διευκρινίζω, εδώ, ότι το νομοσχέδιο δεν προϋποθέτει μια απεξάρτηση αποκλειστικά στεγνή· μπορεί αυτή να συνταιριάζεται με υποκατάστατα, αρκεί, πέρα από το στοιχείο της σωματικής απεξάρτησης ή της απλής λήψης της ουσίας, να διαθέτει και το στοιχείο της ψυχολογικής απεξάρτησης).\nΟ ένας λόγος της μη αποφυλάκισης με το 1/5 για όσους απλώς παίρνουν υποκατάστατα σχετίζεται με την αντιεγκληματική πολιτική. Αν αποφυλακιστεί κάποιος χωρίς να έχει απεξαρτηθεί θα συνεχίσει τη σταδιοδρομία του στο έγκλημα. Ο δεύτερος είναι ότι θα δημιουργούνταν κρατούμενοι δύο ταχυτήτων. Κάποιος π.χ. θα έχει καταδικαστεί για ληστεία και θα απολύεται μετά 15 χρόνια, και ένας άλλος, συμμέτοχος στην ίδια πράξη καταδικασμένος στην ίδια ποινή, θα μπορεί να βγει σε τρία χρόνια, επειδή παίρνει π.χ. ένα σιρόπι. Δεν μπορεί το κράτος δικαίου να δεχτεί αυτή τη δυσαναλογία· χρειάζεται σοβαρή θεμελίωση για τη σμίκρυνση της ποινής. Αυτή η θεμελίωση υπάρχει, και μάλιστα διπλή, στην περίπτωση όσων παρακολουθούν πρόγραμμα απεξάρτησης. Αφενός, η απεξάρτηση, εφόσον είναι επιτυχής, συνδέεται και με απομάκρυνση από την εγκληματικότητα. Αφετέρου, καθώς η ψυχολογική απεξάρτηση είναι μακρόχρονη και δύσκολη, δεν μπορεί να πει κανείς ότι η ταχύτερη απόλυση είναι χαριστική, στο μέτρο που εναλλάσσεται κύρωση και επίπονη θεραπευτική διαδικασία.\nΤελειώνω με την Εθνική Στρατηγική για τα Ναρκωτικά. Μέχρι σήμερα, ένας οργανισμός, ο ΟΚΑΝΑ, είχε την ευθύνη της εκτέλεσης προγραμμάτων, και ταυτόχρονα έναν επιτελικό ρόλο, διαχειριστικό επί των οικονομικών, αλλά και επί της εποπτείας, του σχεδιασμού, της αξιολόγησης. Είναι προβληματικό ένας οργανισμός να είναι και αξιολογητής και αξιολογούμενος. Καθιερώνεται, λοιπόν, ένα διαφορετικό σύστημα, πλουραλιστικό και διαφανές. Προβλέπεται μια διυπουργική Επιτροπή, προεδρευόμενη από τον υπουργό Δικαιοσύνης, που θα καταρτίζει το Εθνικό Σχέδιο Δράσης για τα Ναρκωτικά ανά πενταετία (όπως και στην Ευρώπη), και μια Επιτροπή Εφαρμογής, διυπουργική, με εκπροσώπους όλων των αρμόδιων υπουργείων και φορέων (ΟΚΑΝΑ, ΚΕΘΕΑ, ψυχιατρεία), που θα έχει τον συνολικό σχεδιασμό, τον συντονισμό και την εποπτεία εφαρμογής.\nΑυτή η επιλογή επίσης συνάντησε αντιδράσεις. Γενικότερα, η διαδρομή του νομοσχεδίου ήταν δύσκολη. Σημειώνονται καθυστερήσεις, και κάποιες διατάξεις έχουν αλλάξει σημαντικά — λ.χ. το οργανόγραμμα των οργανισμών και το άρθρο 29, για τη χρήση. Έτσι, πολλές από τις σημερινές διατυπώσεις είναι προϊόν ισορροπιών. Το άρθρο 35, λ.χ., προέβλεπε αρχικά την υπαγωγή του κρατούμενου πρώτα σε πρόγραμμα σωματικής απεξάρτησης και στη συνέχεια σε πρόγραμμα συμβουλευτικής ψυχολογικής απεξάρτησης. Στη συνέχεια η διατύπωση άλλαξε, με απώλειες σε σαφήνεια.\nΌπως είναι φανερό, το μέλλον του νομοσχέδιου δεν είναι σαφές. Αναμένεται η έκβαση.\nΟ Νίκος Παρασκευόπουλος διδάσκει στη Νομική του ΑΠΘ και ήταν πρόεδρος της Νομοπαρασκευαστικής Επιτροπής του σχεδίου νόμου για τα ναρκωτικά. Το κείμενο αποδίδει προφορική ανάπτυξη, κατά την ακρόαση αρμόδιων φορέων ενώπιον δημόσιας διαβούλευσης του ΣΥΡΙΖΑ στη Βουλή, 7.2.2013.\nΘΕΡΑΠΕΙΑ ΚΑΤΑΣΤΟΛΗ ΝΑΡΚΩΤΙΚΑ\n← Το σκληρό φως του Κάφκα\nΓιαΐρ Λαπίντ: Η κρυφή γοητεία του κέντρου →\n4 σκέψεις σχετικά με το “Ναρκωτικά: από την καταστολή στη θεραπεία”\n17 Φεβρουαρίου 2013 την 12:42 πμ\nΠίνγκμπακ: Ναρκωτικά: από την καταστολή στη θεραπεία | ΑΡιστερή ΕΝότητα Νομικής Αθήνας\nΠίνγκμπακ: Ο νέος νόμος για τα ναρκωτικά: Οι θέσεις και η συμβολή του ΣΥΡΙΖΑ-ΕΚΜ\nΠίνγκμπακ: Ας Μιλήσουμε για το πώς η Ελλάδα Τιμωρεί τους Χρήστες Ναρκωτικών - 4you\nΓράψτε απάντηση στο ΤΟ ΠΙΤΣΙΡΙΚΙ Ακύρωση απάντησης


Το εθνεγερτικό έργο του Ρήγα -Μέρος Γ - Ysterografo News\nΤο σημαντικότερο συγγραφικό έργο του Ρήγα είναι το επαναστατικό. Το εξέδωσε από τον Αύγουστο του 1796 έως τον Δεκέμβριο του 1797, δηλαδή μέσα σε δεκαέξι μήνες και είναι ολοκληρωμένο δημιουργικά.\nΞεκινά με την εμψύχωση των σκλαβωμένων και την ενίσχυση της αυτοσυνειδησίας τους, δια του Θούριου και του Ύμνου του Πατριωτικού και ολοκληρώνει με την επαναστατική προκήρυξη του ελευθέρου κράτους, την διακήρυξη για τα δίκαια του ανθρώπου και το Σύνταγμα.\nΟ Γεώργιος Τερτσέτης στην ομιλία του, τον Μάρτιο του 1849, τονίζει για τον Θούριο ότι ο Ρήγας υπερτερεί του μεγάλου ποιητή Τυρταίου: «Σήμερον να νομιζώμεθα ευτυχέστεροι, ότι ζούμεν εις καιρόν, που τραγουδούμεν όχι τα τραγούδια του Τυρταίου, αλλά τα τραγούδια του Ρήγα Φεραίου...Οι στίχοι του Τυρταίου στάζουν εμφύλιον αίμα, αλλ’ εξ εναντίας εις κάθε γύρισμα κύματος της στιχουργίας του Ρήγα, η ωραιότης, η θρησκεία και η ελευθερία, βλέπουν με χαράν την εικόνα τους» (Γεωργίου Τερτσέτη Μελέτες 1ος Τόμος «Ανέκδοτοι λόγοι», Εκδ. Ετ. Ιω. Καμπανά Α.Ε., Αθήνα, 1970, Β΄ Έκδ., σελ. 189).\nΤο 1843 ο Τερτσέτης δημιουργεί το περιοδικό «Ο Ρήγας», του οποίου είναι εκδότης και συντάκτης και εξηγεί γιατί του έδωσε το όνομα του εθνομάρτυρα – εθνεγέρτου: «Ενόμισα ότι εις τούτον τον καιρόν μας το εθνολάτρευτον όνομα του Ρήγα, θέμενον επί κεφαλής πονήματος... ότι χρησιμεύει βεβαίως ως κανών ορθής κρίσεως, σημαία ενώσεως, ευχή να κατευοδώνη την μελέτην, ή τα έργα των ζώντων, ρομφαία τέλος ξεγυμνωμένη εναντίον των εχθρών της Ελληνικής Ελευθερίας». (Γ. Τερτσέτη Μελέτες Β΄ Τόμος «Λόγοι και Δοκίμια», Εκδ. Ετ. Ιω. Καμπανά, 1η Έκδ, Αθήνα, 1970, σελ. 280). Θυμίζουμε τους πρώτους στίχους του Θούριου:\n«Ως πότε παλληκάρια να ζούμεν στα στενά, μονάχοι σα λιοντάρια, στες ράχες στα βουνά; Σπηλιές να κατοικούμεν, να βλέπωμεν κλαδιά, να φεύγουμ’ απ’ τον κόσμον και την πικρή σκλαβιά; Να χάνωμεν αδέλφια, Πατρίδα και γονείς, τους φίλους, τα παιδιά μας κι όλους τους συγγενείς;\nΚαλλιό ΄ναι μιας ώρας ελεύθερη ζωή, παρά σαράντα χρόνοι σκλαβιά και φυλακή!».\nΟ Ρήγας συνέθεσε και τον επαναστατικό παιάνα «Ύμνος Πατριωτικός της Ελλάδος και όλης της Γραικίας προς ξαναπόκτησιν της αυτών ελευθερίας». Στην πρώτη στροφή γράφει:\n« Όλα τα έθνη πολεμούν και στους τυράννους τους ορμούν, εκδίκησιν γυρεύουν και τους εξολοθρεύουν, και τρέχουν για την δόξαν με χαρά στη φωτιά!». Και στην τέταρτη, που την ξεκινά με το «ως πότε;» του Θούριου, γράφει:\n«Ως πότ’ ημείς υπομονή και να μη βγάνωμεν φωνή; Σα να ΄μαστε δεμένοι ζούμεν τυραννισμένοι και καταφρονεμένοι, στη φωτιά, μπρε παιδιά!».\nΣτην ενίσχυση του φρονήματος των ραγιάδων εντάσσονται η εκ μέρους του έκδοση της εικόνας του Μεγάλου Αλεξάνδρου και των βιβλίων του «Ανάχαρσις» και «Τα Ολύμπια». Η εκ μέρους του Ρήγα έκδοση της εικόνας του Μεγάλου Αλεξάνδρου ήταν συνέχεια των όσων εγράφησαν για τον μεγάλο στρατηλάτη επί βυζαντινής εποχής και επί τουρκοκρατίας. (Βλ. σχ. Αγνής Βασιλικοπούλου «Ο Μέγας Αλέξανδρος των Βυζαντινών (Οι Βυζαντινοί επίγονοι του Μεγάλου Αλεξάνδρου)» Επιστημ. Επετηρίς Φιλοσοφικής Σχολής ΕΚΠΑ, τόμ. ΛΒ΄, 1998-2000, σελ. 413).\n«Η φυλλάδα του Μεγαλέξανδρου του Μακεδόνος» γράφτηκε περί το 300 μ.Χ. και ήταν δημοφιλές ανάγνωσμα στους Βυζαντινούς χρόνους. Διασώζεται έντυπη έκδοση της, του 1680. Διασώζεται επίσης έκδοση της Φυλλάδας του Μεγ. Αλεξάνδρου του 1858, από την ενορία του Αγίου Γεωργίου Βενετίας. Ο Ρήγας κυκλοφόρησε την εικόνα του Αλεξάνδρου το 1797, με δίγλωσση (ελληνικά - γαλλικά) περίληψη του βίου και των κατορθωμάτων του.\nΟ Ρήγας ενίσχυσε την ιδιοπροσωπία των Ελλήνων και με την έκδοση σε μετάφραση από τα γαλλικά του 4ου Τόμου «Νέος Ανάχαρσις», του Ζαν Ζακ Μπαρτελεμύ. Ο Μπαρτελεμύ φυλακίσθηκε το 1793, αλλά γλύτωσε την γκιλοτίνα. Ο Ρήγας έκαμε πολιτικές παρατηρήσεις επί του κειμένου, καθώς και διορθώσεις. Το 1797 ο Ρήγας ολοκληρώνει την έκδοση της δωδεκάφυλλης Χάρτας της Ελλάδας, που βοήθησε τους Έλληνες στην κατανόηση της ιστορίας και της γεωγραφίας της Πατρίδας τους. Επίσης με τη μετάφραση του ιταλικού έργου «τα Ολύμπια» τους ενημερώνει για τους Ολυμπιακούς Αγώνες.\nΤο 1797 και κρυφά από την αυστριακή αστυνομία κυκλοφορεί τα έργα: Επαναστατική Προκήρυξις, τα Δίκαια του Ανθρώπου, το Σύνταγμα. Για το Σύνταγμά του ο Ρήγας είχε ως πρότυπό του το Επαναστατικό Γαλλικό Σύνταγμα του 1793 (Σημ. Ποτέ δεν εφαρμόστηκε στη Γαλλία. Αντικαταστάθηκε το 1795...). («La Revolution Francaise», Ed. Hatier, 1989, p. 87). Ο Ρήγας στα «Δίκαια του ανθρώπου» εμπνέεται από την παράδοση της πατρίδας του και, αντίθετα προς την Γαλλική Επανάσταση, δίνει μεγάλη σημασία στην εθνική συνέχεια, στην εκπαίδευση και των κοριτσιών, στην αποκήρυξη της δουλείας και στην κατάργηση της θανατικής ποινής.\nΑπό το συγγραφικό του έργο ο Ρήγας αποδεικνύεται πιστός Ορθόδοξος Χριστιανός, όπως αποδεικνύει στην εμπεριστατωμένη μελέτη του «Ρήγας και Ορθόδοξη Πίστη» ο Δημ. Καραμπερόπουλος (Έκδοση Επιστ. Ετ. Μελέτης Φερών-Βελεστίνου-Ρήγα). Ο Θεσσαλός εθνεγέρτης ζώντας στον καιρό της Γαλλικής Επανάστασης ασφαλώς εντυπωσιάστηκε από όσα άκουγε. Όμως από τα γραπτά του αποδεικνύεται ότι η επιδίωξή του ήταν πατριωτική και όχι ταξική και αντιχριστιαννική, όπως στη Γαλλία. Εχθρός του ήταν ο τύραννος Τούρκος, όχι οι προύχοντες ή η Ορθοδοξία. Η χαώδης διαφορά του προς τους Μαρά, Ροβεσπιέρο και Νταντόν είναι ότι το κράτος, που επιδιώκει να δημιουργήσει έχει βασικό του θρησκευτικό στοιχείο όχι «το υπέρτατο ον», αλλά την Ορθοδοξία, όπως φαίνεται στο Σύνταγμά του (Βλ. Άρθρο 4).\nΤον Ρήγα τον στραγγάλισαν οι Τούρκοι, αλλά δεν μπόρεσαν να στραγγαλίσουν το μήνυμά του. Όπως γράφει στο τέλος των «Μαυρόλυκων» ο Θανάσης Πετσάλης – Διομήδης όταν ο αγάς, προτού τον στραγγαλίσει, τον ρώτησε «Ποιους είχες μαζί σου συνωμότες;» ο Ρήγας του απάντησε: «Όλο το Γένος». Λίγα χρόνια μετά το μαρτύριό του, το Γένος απάντησε στον εθνομάρτυρα: «Ναι! Γι΄ αυτό ο σπόρος σου κάρπισε την ελευθερία μας».- `\nΣπυρίδων Τρικούπης: Η πολυσχιδής φυσιογνωμία της Επανάστασης


Στ.Κούλογλου: Ο ΣΥΡΙΖΑ δεν θα πέσει στην παγίδα του συστήματος της διαφθοράς (ηχητικό)\nΔημοσίευση: 08 Νοεμβρίου 2019 19:26\n«Ο ΣΥΡΙΖΑ δεν πρέπει να πέσει και δεν θα πέσει στην παγίδα του συστήματος της διαφθοράς και της διαπλοκής», ανέφερε ο ευρωβουλευτής του ΣΥΡΙΖΑ, Στέλιος Κούλογλου, μιλώντας σήμερα στο ραδιοφωνικό σταθμό στο Κόκκινο 105,5 για το σκάνδαλο Novartis και την αναβολή που πήρε η εξέταση του πρώην αντιπροέδρου του ελβετικού φαρμακευτικού κολοσσού, Κ. Φρουτζή, ενώπιον της ειδικής κοινοβουλευτικής επιτροπής.\n«Η παγίδα είναι, πρώτον, να εκφυλιστεί η κοινοβουλευτική διαδικασία - να θεωρήσουν οι πολίτες ότι τίποτα δε θα βγει από το σκάνδαλο αυτό και κανείς δεν πρόκειται να τιμωρηθεί. Δεύτερον, αντί να μιλάμε για την υπόθεση του σκανδάλου της Novartis, η παγίδα είναι να συζητάμε για το αν ο Πολάκης και ο Τζανακόπουλος θα είναι μέσα στην επιτροπή ή όχι. Δεν θα πέσουμε σε αυτή την παγίδα, ακόμα και με αυτό το πραξικόπημα εμείς θα συνεχίσουμε να μιλάμε για την ουσία της υπόθεσης. Η ουσία είναι ότι την ώρα που η Έλληνες δεν είχαν ένα ευρώ για να αγοράσουν τα φάρμακά τους, η Novartis, ξεπληρώθηκε 140 εκατ. από το ελληνικό δημόσιο και κατάφερε 10 καινούρια φάρμακά της να εγκριθούν από το ελληνικό δημόσιο και μάλιστα φάρμακα που είχαν πολύ μεγαλύτερη τιμή από τα φάρμακα άλλων ανταγωνιστικών εταιρειών. Όταν το ίδιο φάρμακο με την ίδια ακριβώς σύσταση, τα ίδια αποτελέσματα και τις ίδιες παρενέργειες, άλλων εταιρειών έκανε 30 ευρώ και της Novartis έκανε 1000 ευρώ», ανέφερε ο Στ. Κούλογλου.\nΕξάλλου, μιλώντας για το αποκαλυπτικό ελβετικό ντοκιμαντέρ «Η Στρατηγική» για το σκάνδαλο Novartis, ο Σ. Κούλογλου τόνισε ότι «χρήζει δημοσιότητας» και προβολής από την ελληνική τηλεόραση.\nΤο ελβετικό ντοκιμαντέρ για τη Novartis προβλήθηκε χθες 7/11 στην Αθήνα, στον κινηματογράφο Τριανόν, σε μία εκδήλωση που διοργάνωσε το TVXS, παρουσία μίας εκ των δημοσιογράφων-δημιουργών του, της Μαρίας Ροσέλι και του δικηγόρου των προστατευόμενων μαρτύρων στις ΗΠΑ, Παύλου Σαράκη. Το ντοκιμαντέρ προβάλλεται και σήμερα, 8/11 στη Θεσσαλονίκη, στο Ξενοδοχείο Santa στις 19:00, σε μια εκδήλωση της οργάνωσης μελών του ΣΥΡΙΖΑ Θερμαϊκού, με την ευρωβουλευτή του ΣΥΡΙΖΑ, Δώρα Αυγέρη και τον Στ. Κούλογλου. \_\nΠαρότι είναι ένα ντοκιμαντέρ το οποίο δείχνει ότι ο ελληνικός λαός πλήρωνε απίστευτα ποσά για τη φαρμακευτική του δαπάνη, και μάλιστα πολύ περισσότερα απ’ ότι χώρες ανάλογου πληθυσμιακού και οικονομικού μεγέθους, όπως π.χ. η Πορτογαλία , παρότι δείχνει ότι αυτή η τεράστια φαρμακευτική δαπάνη συνεχίστηκε ακόμα και όταν η χώρα χρεοκόπησε - δεν υπάρχει το ενδιαφέρον από τα μεγάλα κανάλια και τις εφημερίδες, όσες πλέον έχουν απομείνει. Αυτό το ντοκιμαντέρ ακριβώς επειδή αποδεικνύει το αντίθετο από αυτούς που λένε ότι η υπόθεση Novartis είναι μια σκευωρία και το αποδεικνύει με πολύ εμπεριστατωμένο και αξιόπιστο δημοσιογραφικό τρόπο, δεν προβλήθηκε καθόλου από τα ελληνικά μέσα ενημέρωσης.\nσυριζα στελιος κουλογλου


Super Market ΖΥΜΗ ΨΑΧΝΩΝ - HAS.gr\ne-FRESH(3) ΑΒ ΒΑΣΙΛΟΠΟΥΛΟΣ(1) ΚΡΗΤΙΚΟΣ(11)\nSuper Market ΖΥΜΗ ΨΑΧΝΩΝ\nΤα πάντα στην κατηγορία super market με μάρκα ΖΥΜΗ ΨΑΧΝΩΝ συγκεντρωμένα στο HAS. Βρες νέες προσφορές κάθε μέρα.\nΑρχική > Super Market > ΖΥΜΗ ΨΑΧΝΩΝ\nχωρίς φίλτρο καταστήματος e-FRESH (3) ΑΒ ΒΑΣΙΛΟΠΟΥΛΟΣ (1) ΚΡΗΤΙΚΟΣ (11)\nΤΥΡΟΠΙΤΑΚΙ ΚΟΥΡΟΥ 750ΓΡ ΕΥΒ.ΖΥΜΗ ΖΥΜΗ ΨΑΧΝΩΝ\nΚΙΟΥΝΕΦΕ ΚΑΤΕΨΥΓΜΕΝΟ (380 G) ΖΥΜΗ ΨΑΧΝΩΝ\nΦΥΛΛΟ ΚΑΤΕΨΥΓΜΕΝΟ ΧΩΡΙΑΤΙΚΟ ΚΟΥΤΙ 500 GR ΖΥΜΗ ΨΑΧΝΩΝ\nΦΥΛΛΟ ΚΑΤΑΙΦΙ ΦΡΕΣΚΟ 500ΓΡ ΖΥΜΗ ΨΑΧΝΩΝ\nΦΡΕΣΚΟ ΦΥΛΛΟ ΚΡΟΥΣΤΑΣ 500ΓΡ ΖΥΜΗ ΨΑΧΝΩΝ\nΤΥΡΟΠΙΤΑΚΙΑ ΣΦΟΛΙΑΤΑΣ ΚΑΤΕΨΥΓΜΕΝΑ (750 G) ΖΥΜΗ ΨΑΧΝΩΝ\nΛΟΥΚΑΝΟΠΙΤΑΚΙ ΚΟΥΡΟΥ 750ΓΡ ΕΥΒ.ΖΥΜΗ ΖΥΜΗ ΨΑΧΝΩΝ\nΤΥΡΟΠΙΤΑ ΦΥΛ.ΣΦΟΛΙΑΤΑΣ 950ΓΡ ΕΥΒ.ΖΥΜΗ ΖΥΜΗ ΨΑΧΝΩΝ\nΦ.ΣΦΟΛΙΑΤΑΣ ΚΤΨ ΚΟΥΤΙ 700ΓΡ ΖΥΜΗ ΨΑΧΝΩΝ\nΣΤΡΙΦΤΟΠΙΤΑ ΜΕ ΤΥΡΙ ΚΑΤΕΨΥΓΜΕΝΗ (800G) ΖΥΜΗ ΨΑΧΝΩΝ\nΦΥΛ.ΣΦΟΛΙΑΤΑΣ ΓΑΛ.ΤΥΠΟΥ ΜΕ ΒΟΥΤ. 330ΓΡ ΖΥΜΗ ΨΑΧΝΩΝ\nΦΡΕΣΚΟ ΦΥΛΛΟ ΧΩΡΙΑΤΙΚΟ 500ΓΡ ΖΥΜΗ ΨΑΧΝΩΝ\nΦΥΛΛΟ ΚΤΨ ΧΩΡΙΑΤΙΚΟ ΚΟΥΤΙ 500ΓΡ ΖΥΜΗ ΨΑΧΝΩΝ\nΠΙΤΣΑΣ ΚΟΥΤΙ ΕΛΑΙΟΛ-ΠΡΟΖ. ΚΤΨ 700ΓΡ ΖΥΜΗ ΨΑΧΝΩΝ\nΦ.ΚΡΟΥΣΤΑΣ ΚΤΨ ΚΟΥΤΙ 450ΓΡ ΖΥΜΗ ΨΑΧΝΩΝ\nΤελευταία ενημέρωση: Παρασκευή, 28 Φεβρουαρίου 2020, 9:15 μμ


Ασχολείσαι με το management?Μάθε για το Scrum και για το ρόλο του Scrum Master\nΤο Scrum είναι μια από τις πιο γνωστές μεθοδολογίες παραγωγής έργου και αποτελεί υποκατηγορία του Agile.\nΠρόκειται για ένα framework, ένα περιβάλλον στο οποίο συγκροτούνται ομάδες ανθρώπων, με σκοπό να παράγουν ευέλικτα και αποδοτικά έργο με το υψηλότερο δυνατό value.\nΠιο συγκεκριμένα, το Scrum στοχεύει στην ταχεία υλοποίηση πολύπλοκων project, μέσω της αποδοτικής συνεργασίας. Δίνει έμφαση στην απρόσκοπτη επικοινωνία μεταξύ των ατόμων και των ομάδων που δραστηριοποιούνται σε ένα project, οι ευθύνες βαραίνουν όλο το σύνολο και το έργο κατακερματίζεται σε μικρότερα κομμάτια.\nΣημαίνει πως σκοπός της ομάδας δεν είναι να παράγει ένα συνολικό έργο που θα χρειαστεί ένα εκτενές χρονικό διάστημα για να υλοποιηθεί. Σκοπός είναι να υλοποιούνται συνεχώς κομμάτια του έργου.\nΜε αυτόν τον τρόπο, επιτυγχάνεται μεγαλύτερη ευελιξία, καλύτερη επικοινωνία ενώ η συνεχής πρόοδος λειτουργεί σαν ερέθισμα, με αποτέλεσμα το συνολικό έργο να υλοποιείται πιο γρήγορα. Παράλληλα, ο κατακερματισμός του έργου σε κομμάτια, επιτρέπει την καλύτερη κατανόησή του, διευκολύνει τη διαχείρισή του και παράλληλα, όποια προβλήματα και δυσκολίες ανακύψουν επιλύονται πιο άμεσα και αποτελεσματικά.\nΗ δύναμη του Scrum έγκειται στην ύπαρξη αυτοδιαχειριζόμενων, δυναμικών ομάδων, που επιτελούν στοχευμένο κομμάτι έργου σε συγκεκριμένα χρονικά διαστήματα. Τα workcycles του Scrum, ονομάζονται Sprints.\nΈνα Sprint συνήθως δεν ξεπερνάει τη χρονική διάρκεια του ενός μήνα. Στο Scrum τα χρονικά διαστήματα εντοπίζονται και με τον όρο time-box. Ξεκινάει αμέσως μετά την ολοκλήρωση του στόχου του προηγούμενου Sprint και ολοκληρώνεται όταν η ομάδα θεωρήσει πως ο αρχικός στόχος που έχει τεθεί, έχει υλοποιηθεί.\nΚατά τη διάρκεια ενός Sprint,\n● δεν γίνονται αλλαγές που μπορεί να βλάψουν την παραγωγική διαδικασία\n● δεν μειώνονται οι στόχοι αναφορικά με την ποιότητα\n● μπορούν να γίνουν μικρές αλλαγές στόχευσης αν προκύψουν ανάλογες πληροφορίες, πάντα σε συνεννόηση του Product Owner και του Development Team.\nΜιας και αναφέρθηκα στους ρόλους του Product Owner και του Development Team, ας δούμε πως συγκροτούνται ο ρόλοι στο περιβάλλον του Scrum. Μην νομίζετε ότι θα μας πάρει πολύ, μιας και ήδη έχουμε συναντήσει τους δύο από τους τρεις. Όπως είπαμε, το Scrum είναι ένα ευέλικτο, διαυγές σύστημα που βασίζεται στη συνεχή πρόοδο. Η πρόοδος αυτή, δεν προκύπτει μέσω της συνεχής επίβλεψης και των συνεχών διορθωτικών κινήσεων από μια διοικητική ομάδα. Μια τέτοια λογική θα επιδρούσε αρνητικά στη δυναμική της ομάδας.\nΣτο σύστημα εντοπίζονται τρεις ρόλοι:\n● Product Owner: Όπως το φαντάζεστε, είναι το άτομο που θέτει το όραμα, το στόχο του έργου. Σχηματίζει το backlog του προϊόντος, στο οποίο καταγράφονται οι απαιτήσεις.\n● Development Team: Η ομάδα που αναλαμβάνει την εκποίηση ενός Sprint. Απαρτίζεται ιδανικά από 4-5 άτομα. Οφείλει να διαχειριστεί το έργο, να είναι δημιουργική και ευέλικτη.\n● Scrum Master: Στο Scrum δεν υπάρχουν team leaders. O Scrum Master είναι υπεύθυνος για τη διατήρηση της φιλοσοφίας και των κανόνων του Scrum κατά τη διάρκεια ενός Sprint.\nΑς μείνουμε λίγο στον τελευταίο αυτό ρόλο, μιας και παρουσιάζει ιδιαίτερο ενδιαφέρον. Τι είναι, λοιπόν, ο Scrum Master, αν όχι team leader του development team; Με τι ασχολείται και τι skills χρειάζεται;\nO Scrum Master δεν είναι Product Manager, ούτε Team Leader. Αποτελεί ζωτικό κομμάτι της ομάδας παραγωγής. Δε είναι το άτομο που θα πει στην υπόλοιπη ομάδα τι πρέπει να κάνει. Ο Scrum Master παρατηρεί, αλληλεπιδρά με τα άτομα της ομάδας και διασφαλίζει πως το σύστημα παραμένει αποδοτικό, πως κινούνται σωστά για να υλοποιήσουν το στόχο.\nΓια παράδειγμα, ο Scrum Manager επιβλέπει διαδικασίες όπως:\n● Την τήρηση των βασικών κανόνων που συγκροτούν τη φιλοσοφία του Scrum. Υπάρχει χρονοδιάγραμμα (time-box); Προγραμματίζονται planning meetings; Αξιοποιείται το backlog;\n● Την ύπαρξη κατάλληλου, υγιούς κλίματος εντός του εργασιακού περιβάλλοντος της ομάδας. Υπάρχουν διαφωνίες; Υπάρχει feedback μεταξύ των ατόμων;\n● Τον εντοπισμό εναλλακτικών μεθόδων που η ομάδα ίσως αγνοεί και μπορούν να εξάρουν την παραγωγικότητά της.\n● Τη σωστή και οργανωμένη επικοινωνία, ώστε να μην υπάρχουν παραλείψεις και καθυστερήσεις.\nΑκόμα και αν ο Scrum Master εντοπίσει προβλήματα, δεν ενεργεί διορθωτικά και αυθαίρετα. Επικοινωνεί με την ομάδα, εξηγεί και παρουσιάζει την κατάσταση. Αφήνει την ομάδα να αλληλεπιδράσει με τα πορίσματά του και να αποφασίσει.\nΟι αποφάσεις είναι κοινές και πρέπει να τηρούνται από το σύνολο της ομάδας. Παράλληλα, είναι σε επικοινωνία με τον Product Owner, του παρουσιάζει στοιχεία και τον συμβουλεύει προκειμένου να αυξήσει την επιστροφή της επένδυσής του (ROI). Καταλαβαίνετε, πως οι αρμοδιότητες ενός Scrum Master είναι πολλαπλές. Για αυτό το λόγο όμως είναι περιζήτητος στην αγορά εργασίας.\nΟι πολλαπλές αρμοδιότητες ενός Scrum Master, καθιστούν απαραίτητη την ύπαρξη ορισμένων skills. Ο ρόλος του δεν είναι εύκολος. Θα πρέπει να κατέχει επικοινωνιακές δεξιότητες, ώστε να είναι σε θέση να επικοινωνεί αποδοτικά με την ομάδα. Παράλληλα, θα πρέπει να έχει αναπτύξει συναισθηματική νοημοσύνη, ώστε να μπορεί να καταλάβει τις ανάγκες των ατόμων που τον πλαισιώνουν. Διαφορετικά, δεν θα είναι σε θέση να καταλάβει πότε κάποιο μέλος της ομάδας δεν είναι ευχαριστημένο ή αδυνατεί να επικοινωνήσει και να αλληλεπιδράσει σωστά. Οφείλει να ανεβάζει το ηθικό της ομάδας, να έχει διαύγεια ώστε να διαβλέπει τη μεγάλη εικόνα και να είναι ευέλικτος.\nΧρειάζονται ικανότητες διαχείρισης όγκου δεδομένων και πληροφοριών. Σε αυτό φυσικά περιλαμβάνονται και τεχνικές γνώσεις, καθώς χωρίς τη χρήση ειδικών προγραμμάτων ενδεχομένως να μην είναι σε θέση να επιτύχει σωστή διαχείριση. Παράλληλα, πρέπει να έχει τη δυνατότητα να οπτικοποιήσει σωστά τις πληροφορίες και τα ευρήματα που αποκτάει. Καλείται να τα παρουσιάζει όχι μόνο στον Product Owner αλλά και στα meetings της ομάδας του. Χωρίς αυτά τα insights και τη σωστή παρουσίασή τους, δυσχεραίνεται η παραγωγική διαδικασία και χάνονται σημαντικές ευκαιρίες βελτίωσης.\nΑν ενδιαφέρεστε να ακολουθήσετε αυτό το ρόλο, θα πρέπει να γνωρίζετε πως είναι απαιτητικός και προαπαιτεί κατάλληλη προετοιμασία.\nΗ εμπειρία είναι πολύτιμη, διότι δεν μπορεί κανείς να αποκτήσει απόλυτη εικόνα από θεωρητικές πληροφορίες. Η ομάδα του Workearly γνωρίζει αυτό το περιβάλλον και είναι σε θέση να σας δώσει παραπάνω πληροφορίες και να σας καθοδηγήσει.


Οι Don Poly επέστρεψαν στο 3x3 Urban Legends - Το μπάσκετ όπως το παίζουμε στη γειτονιά μας - agapotobasket\nΟι Don Poly επέστρεψαν στο 3x3 Urban Legends\nΟ τέταρτος σταθμός της φετινής περιοδείας του 3x3 Urban Legends ολοκληρώθηκε το Σαββατοκύριακο 10-11 Ιουνίου στο Κουκάκι σε συνεργασία με την τοπική ομάδα.\nΉταν το πρώτο 3x3 Urban Legends που πραγματοποιήθηκε μετά την ανακοίνωση της Διεθνούς Ολυμπιακής Επιτροπής για την ένταξη του αγωνίσματος του 3x3 στο Ολυμπιακό πρόγραμμα των αγώνων του 2020 στο Τόκιο, και οι συμμετέχοντες αποδέχθηκαν το νέο με ενθουσιασμό ξεπερνώντας τις 80 ομάδες σε όλες τις κατηγορίες!\nΣτην κατηγορία Elite πρωταγωνίστησταν 2 από τις κορυφαίες ελληνικές ομάδες, οι περυσινοί άτυποι πρωταθλητές Don Poly (τερμάτισαν 3οι πίσω από την Ljubljana και την εθνική Πολωνίας) και οι Απένταροι (Αθανασούλας, Δρακάκης, Μαρίνος). Στον τελικό οι Don Poly (Μελισσαράτος, Stevovic, Χανιάς & Τσιώκος) επικράτησαν 17-14 σε ένα πολύ δυνατό παιχνίδι. Τώρα οι δυο φιναλίστ προετοιμάζονται για να αντιμετωπίσουν τις υπόλοιπες ομάδες που έχουν προκριθεί για τον μεγάλο τελικό στις 25 Ιουνίου, εκεί θα πρέπει να ξεπεράσουν και το εμπόδιο των πρωταθλητών του FIBA 3x3 World Tour, της Ljubljana. Εκεί θα κριθεί ποια ομάδα θα προκριθεί στο World Tour της Πράγας!\nΣτην κατηγορία Amateur νικητές αναδείχθηκαν οι Old Bombers (Καπέτσης, Μουστάκας, Σάμπλης, Τηγάνης) που επικράτησαν απέναντι στις Πέστροφες (Γκόγκας, Τσεχονέλιτζε, Βελιτζανασβίλι) με σκορ 13-12.\nΕπόμενος σταθμός της περιοδείας του 3x3 Urban Legends αυτό το Σαββατοκύριακο 17-18 Ιουνίου στα ανοικτά γήπεδα της πλατείας Πλυτά, σε συνεργασία με τον Γ.Σ. Αρίων Αγίου Αρτεμίου.\nΓια πληροφορίες και δηλώσεις συμμετοχής μπορείτε να επισκεφτείτε το site των διοργανωτών (www.playfools.gr) ή την σελίδα των διοργωνατών στο facebook (3x3 Urban Legends)


"Ο παπαγάλος μου" - Παράταση παραστάσεων μέχρι την Κυριακή 19 Ιουνίου - BORO από την ΑΝΝΑ ΔΡΟΥΖΑ - boro.gr\nΑρχική / Πολιτισμός / “Ο παπαγάλος μου” – Παράταση παραστάσεων μέχρι την Κυριακή 19 Ιουνίου\n“Ο παπαγάλος μου” – Παράταση παραστάσεων μέχρι την Κυριακή 19 Ιουνίου\nJune 5, 2017\tΠολιτισμός\nΣτο Θέατρο Σφενδόνη παρατείνονται μέχρι την Κυριακή 18 Ιουνίου, λόγω επιτυχίας, οι παραστάσεις του έργου Ο Παπαγάλλος μου (1903) σε σκηνοθεσία Άννας Κοκκίνου. Η παράσταση είναι βασισμένη στο ομώνυμο σπάνιο κείμενο – αντίκα της Σοφίας Τρικούπη και πρωταγωνιστούν η Άννα Κοκκίνου, η Μαρίζα Θεοφυλακτοπούλου, ο Θοδωρής Θεοδωρακόπουλος. Ένα θησαύρισμα εκ βαθέων για τον χαμό ενός αγαπημένου πλάσματος, όπου αναμιγνύονται καλειδοσκοπικά εικόνες της πολιτικής ζωής του 19ου αιώνα.\nΤο κείμενο αυτό, Ο Παπαγάλλος μου, το έγραψε η Σοφία Τρικούπη στις 26 Αυγούστου του 1903, την επομένη του θανάτου του μικρού Πουλιού – μια επίκληση της αθώας αυτής ύπαρξης, για να παρηγορηθεί.\nΕίναι συγκινητικό πώς ένα δημόσιο πρόσωπο όπως η Σοφία Τρικούπη ασχολούμενη με την πολιτική ζωή εκφράζει τόσο λεπτά αισθήματα για το χαμό ενός μικρού πλάσματος. Μέσα από την έκφραση αυτής της οδύνης προβάλλεται κι ένα μεγάλο μέρος της ζωής της με τον Χαρίλαο- η λατρεία της γι' αυτόν και η θλίψη για την απώλειά του.\nΠερούκα: The Witch of Capri\nΆννα Κοκκίνου, Μαρίζα Θεοφυλακτοπούλου, Θοδωρής Θεοδωρακόπουλος\nΗμέρες & Ώρες Παραστάσεων (μέχρι την Κυριακή 18 Ιουνίου):\nEmail: kokolakispr@yahoo.gr, kokolakispr@gmail.com


KARDITSAS.BLOG: ΚΑΡΔΙΤΣΑ:ΧΙΛΙΑ ΔΕΝΤΡΑ ~ ΑΛΣΟΣ ΠΑΠΑΡΑΝΤΖΑΣ\nΚΑΡΔΙΤΣΑ:ΧΙΛΙΑ ΔΕΝΤΡΑ ~ ΑΛΣΟΣ ΠΑΠΑΡΑΝΤΖΑΣ\nΤο άλσος της Παπαράντζας βρίσκεται μόλις σε απόσταση τριών χιλιομέτρων από το κέντρο της πόλης. Είναι η αναπνοή της πόλης, ότι πιο κοντινό και όμορφο υπάρχει δίπλα μας. Τα δέντρα της τεράστια, αιωνόβια. Κάτω από αυτά τα ίδια δέντρα ξαπλώσαμε εμείς, οι γονείς μας, οι παππούδες μας. Σήμερα οι νέοι αλλά και οι μεγαλύτεροι προτιμούμε να πάμε μακρύτερα, πιο πάνω στη Λίμνη Νικ. Πλαστήρα. Το άλσος της Παπαράντζας όπως διαπιστώνουμε από τις διηγήσεις και καταγραφές του παρελθόντος χρησίμευε ως χώρος αναψυχής των γυναικών των Οθωμανών, οι οποίες πήγαιναν εκεί και διασκέδαζαν τραμπαλιζόμενες στις κούνιες, κρεμασμένες από πανύψηλα δένδρα. Ίσως το άλσος να διατηρήθηκε διότι το χρησιμοποιούσαν οι Οθωμανοί για τη διασκέδασή τους και το προστάτευαν. Διαφορετικά, πιθανόν και αυτό να είχε την τύχη του υπόλοιπου δάσους της περιοχής αφού μπορούμε να υποθέσουμε ότι το άλσος της Παπαράντζας είναι ότι απόμεινε από το παλαιό τεράστιο δάσος που καταλάμβανε ολόκληρο το Θεσσαλικό χώρο.


ΜΗΝ ΠΑΤΕ ΤΟΥΡΚΙΑ… ΕΡΧΟΝΤΑΙ «ΕΞΕΛΙΞΕΙΣ»! ΠΡΟΕΙΔΟΠΟΙΗΣΗ ΠΡΟΣ ΡΩΣΟΥΣ!!! - ΠΕΡΙΕΡΓΑ - STRANGE\nHome / ΚΟΣΜΟΣ / ΜΗΝ ΠΑΤΕ ΤΟΥΡΚΙΑ… ΕΡΧΟΝΤΑΙ «ΕΞΕΛΙΞΕΙΣ»! ΠΡΟΕΙΔΟΠΟΙΗΣΗ ΠΡΟΣ ΡΩΣΟΥΣ!!!\nΜΗΝ ΠΑΤΕ ΤΟΥΡΚΙΑ… ΕΡΧΟΝΤΑΙ «ΕΞΕΛΙΞΕΙΣ»! ΠΡΟΕΙΔΟΠΟΙΗΣΗ ΠΡΟΣ ΡΩΣΟΥΣ!!!\n22:30 - ΚΟΣΜΟΣ\nΜΗΝ ΠΑΤΕ ΤΟΥΡΚΙΑ… ΕΡΧΟΝΤΑΙ «ΕΞΕΛΙΞΕΙΣ»! ΠΡΟΕΙΔΟΠΟΙΗΣΗ ΠΡΟΣ ΡΩΣΟΥΣ!!! Reviewed by Votingnow Twra on 22:30 Rating: 5


Ολυμπιακοί Αγώνες 2016: Άφησε το μπαλέτο για τη σφυροβολία και πήρε μετάλλιο στο Ρίο\nΗ Σόφι Χίτσον κατάφερε να γίνει η πρώτη Βρετανίδα που κατέκτησε Ολυμπιακό μετάλλιο στην σφυροβολία από το 1924. Η 25χρονη Βρετανίδα ονειρευόταν να γίνει μπαλαρίνα αλλά την κέρδισε η σφυροβολία και 11 χρονιά μετά την εγκατάλειψη του ονείρου της κατάφερε να κάνει εθνικό ρεκόρ για τη Βρετανία και να αποσπάσει χάλκινο μετάλλιο στους Ολυμπιακούς Αγώνες του Ρίο.\nΗ πρώην μπαλαρίνα που πέρασε στον τελικό στην 11η θέση από τους 12 φιναλίστ, έριξε την σφύρα στα 74.54 μέτρα για να ανέβει από την έκτη θέση στην τρίτη.\nΗ Χίτσον έκανε μαθήματα μπαλέτου για 12 χρόνια πριν ξεκινήσει την σφυροβολία και δήλωσε χαρακτηριστικά ότι το ένα συμπληρώνει το άλλο. Επίσης επισήμανε ότι το 2012 ο χρόνος που πέρασε χορεύοντας στη σκηνή την προετοίμασε νοητικά για να μπορεί να λειτουργεί καλά μπροστά σε κοινό και την βοήθησε να “αντιμετωπίζει την πίεση”.\n“Το μπαλέτο με βοήθησε να έχω δύναμη από μικρή ηλικία. Πρέπει να έχεις πολύ σωστή στάση σώματος. Δούλεψε για εμένα.”\nΞεκίνησε τη σφυροβολία στα 14 της χρόνια όταν ένας προπονητής στον τοπικό αθλητικό σύλλογο του Burney, απ' όπου κατάγεται, της είπε ότι δεν έχουν κανέναν να αγωνιστεί στο άθλημα και της ζήτησε να το δοκιμάσει.\nΤο ταλέντο της φάνηκε γρήγορα και έκανε ρεκόρ από την πρώτη φορά που αγωνίστηκε στο άθλημα σε ηλικία 15 ετών.\nΜετά από σκληρή δουλειά κατάφερε να γίνει η πρώτη Βρετανίδα που παίρνει μετάλλιο στη σφυροβολία στους Ολυμπιακούς Αγώνες.\nΠερισσότερα σε αυτή την κατηγορία: « «Χορευτής»: Η ιστορία του νεότερου χορευτή του Royal Ballet Ένας Ολυμπιονίκης μαθαίνει κινήσεις μπαλέτου »


«Η Δύση πρέπει να σταματήσει την υποστήριξη σε θεοκρατικά και δικτατορικά καθεστώτα» | Η Εφημερίδα των Συντακτών\n22.01.2017, 11:00 | Ετικέτες: συγγραφείς, βιβλίο, τρομοκρατία, θρησκείες, Ισλάμ\nΟ Zακ Εμπραχίμ σε ξέγνοιαστες στιγμές με τον πατέρα του. Τότε που ο μικρός δεν ήξερε φυσικά ότι ο Νοσέρ ήταν τρομοκράτης |\n● Τόσο στις ΗΠΑ όσο και στην Ευρώπη βλέπουμε μια σημαντική αύξηση του ρατσισμού και του φανατισμού. Πώς μπορούμε να αντιμετωπίσουμε αυτά τα φαινόμενα;\nΝομίζω ότι σήμερα ζούμε ένα κλίμα φόβου στην πολιτική που δεν έχουμε ξαναδεί στις πρόσφατες εκλογές.\nΘέλω σ’ αυτή τη συγκυρία να αναφέρω κάτι που είπε ο (ναζιστής) Χέρμαν Γκέρινγκ, διότι αισθάνομαι ότι ισχύει ακόμα και σήμερα:\n«Οι λαοί μπορούν πάντα να πειστούν να υπακούν τους ηγέτες. Αυτό είναι εύκολο. Το μόνο που πρέπει να κάνεις είναι να τους λες ότι δέχονται επίθεση και να καταγγέλλεις τους ειρηνιστές ότι δεν είναι πατριώτες και εκθέτουν τη χώρα σε κίνδυνο. Αυτό λειτουργεί με τον ίδιο τρόπο σε όλες τις χώρες».\n● Αναφέρεστε και στον ρόλο των πολιτικών;\nΗ αλήθεια είναι ότι η άνοδος του ισλαμικού εξτρεμισμού στη Δύση αλλά και η μαζική μετανάστευση προσφύγων από τις αποσταθεροποιημένες περιοχές έχουν οδηγήσει πολλούς να γαντζωθούν δυνατά σ’ αυτό που τους είναι οικείο.\nΚαι οι πολιτικοί είναι πολύ πρόθυμοι να εκμεταλλευτούν αυτόν τον φόβο και την αστάθεια για να προωθήσουν τους στόχους τους.\nΕίναι πολύ πιο εύκολο να κατηγορούμε τους «ξένους» και τους «πρόσφυγες» από το να ομολογήσουμε τα προβλήματα του συστήματος που έχουμε δημιουργήσει.\nΑυτό είναι ένα πολύ δύσκολο πρόβλημα, χωρίς εύκολες ή γρήγορες λύσεις. Και παράλληλα φωτίζει τα μεγάλα σφάλματα των σημερινών συστημάτων διακυβέρνησης, τόσο στις ΗΠΑ όσο και στην Ευρώπη.\nΣ’ αυτές τις περιοχές οι άνθρωποι έχουν ζήσει για τόσο πολύ καιρό με σχετικές ανέσεις, ενώ οι κυβερνήσεις μας έχουν συμβάλει στην προαγωγή και τη στήριξη αντιδημοκρατικών κυβερνήσεων στη Μέση Ανατολή και αλλού.\nΑυτό έχει παίξει σημαντικό ρόλο στην αστάθεια που βλέπουμε σήμερα, όπως και η απόλυτη υποκρισία πολλών από τους ηγέτες μας (και των δύο άκρων του πολιτικού φάσματος), οι οποίοι πιστεύουν ότι η ελευθερία και η δημοκρατία προορίζονται μόνο για κάποιους και όχι για τους υπόλοιπους.\nΤο πρώτο βήμα είναι να παραδεχτούμε τον ρόλο που έχουν παίξει οι δυτικές κυβερνήσεις και η εξωτερική τους πολιτική στην άνοδο του ισλαμικού εξτρεμισμού.\nΣτη συνέχεια να διακόψουμε την υποστήριξη σε θεοκρατικά και δικτατορικά καθεστώτα, τα οποία αρνούνται στους πολίτες τους τα ίδια δικαιώματα με τα οποία ζουν τόσες και τόσες γενιές Αμερικανών και Ευρωπαίων.\n● Μεγαλώνοντας σε ένα περιβάλλον φανατισμού και μίσους, πώς κατορθώσατε να διαφοροποιηθείτε και να υιοθετήσετε μια ειρηνιστική στάση;\nΗ πιο απλή απάντηση είναι «να εκτίθεσαι». Το να εκτίθεμαι στους ανθρώπους για τους οποίους είχα διδαχτεί να διατηρώ αρνητικά στερεότυπα μου επέτρεψε να δω ότι όλα αυτά ήταν ένα ψέμα.\nΗ πρώτη φορά που έκανα φίλο έναν Εβραίο ή έναν ομοφυλόφιλο.\nΚαι τότε συνειδητοποίησα ότι όλα αυτά τα αυθαίρετα μέτρα δεν αποτελούσαν καμία ένδειξη για τον χαρακτήρα κάποιου.\nΓι’ αυτόν τον λόγο δούλεψα με πολλές οργανώσεις που προάγουν τον διαθρησκευτικό διάλογο και φέρνουν κοντά ανθρώπους που δεν αλληλεπιδρούν αναγκαστικά.\nΑυτό δεν αποτελεί θεραπεία για όλες τις κοινωνικές ασθένειες, αλλά είναι ένας σημαντικός τρόπος για να αρχίσουμε την προσπάθεια να γεφυρώσουμε το χάσμα επικοινωνίας σε πολλές κοινότητες.\nΕπίσης έχω ξοδέψει μεγάλο μέρος της ζωής μου προσπαθώντας να κατανοήσω τα κίνητρα του πατέρα μου, αλλά και να δω τις συνέπειες των πράξεών του.\nΗ δική του βία, όπως και εκείνων που μοιράζονται βίαιες ιδεολογίες (είτε είναι λευκές ρατσιστικές ομάδες είτε βίαιες συμμορίες είτε θρησκευτικοί εξτρεμιστές) δεν έχει λύσει κανένα πρόβλημα.\nΚυρίως εκείνων που είναι οι πιο ευάλωτοι.\nΟ Zακ Εμπραχίμ με τον πατέρα του |\n● Σε ποιο βαθμό ευθύνεται η Δύση για το φούντωμα του ισλαμικού εξτρεμισμού;\nΝομίζω ότι πολλές δυτικές κυβερνήσεις, σε συνεργασία με αντιδημοκρατικά καθεστώτα ανά τον κόσμο, έχουν αποκομίσει τεράστια οικονομικά οφέλη για κάποιους, εις βάρος της μεγάλης πλειοψηφίας των ανθρώπων τόσο στις δυτικές κοινωνίες όσο και στη Μέση Ανατολή και αλλού.\nΤο να βάλουμε τέλος στην ιδεολογία «τα κέρδη πάνω απ’ όλα» είναι καθοριστικό για τον τερματισμό των εξτρεμιστικών ομάδων.\nΗ αλήθεια είναι ότι σε πολλές χώρες του κόσμου οι άνθρωποι έχουν ελάχιστες επιλογές στο θέμα των πολιτικών ιδεολογιών.\nΟπως είδαμε στην «αραβική άνοιξη», οι λαοί της Μέσης Ανατολής λαχταρούν την αντιπροσωπευτική δημοκρατία ίσως με μεγαλύτερο ζήλο από οπουδήποτε αλλού στον κόσμο.\nΚαι ακόμα συχνά τους αρνούνται την ίση αντιπροσώπευση οι δυτικές κυβερνήσεις, οι οποίες διατηρούν ισχυρούς οικονομικούς δεσμούς με τις αντιδημοκρατικές κυβερνήσεις, παρέχοντάς τους οικονομική και στρατιωτική υποστήριξη.\nΑυτό διασφαλίζει την υποδούλωση εκατοντάδων εκατομμυρίων ανθρώπων από κτηνώδεις δικτατορίες μέσω του πιο προηγμένου στρατιωτικού εξοπλισμού, τον οποίο χρηματοδοτούν τα πλούσια έθνη του κόσμου.\nΑυτό από μόνο του προκαλεί τεράστια δυσαρέσκεια και οργή προς τη Δύση.\n● Πολλοί υποστηρίζουν ότι η ρίζα της τζιχαντιστικής βίας βρίσκεται στο άλυτο παλαιστινιακό πρόβλημα. Ποια είναι η γνώμη σας;\nΝομίζω ότι είναι ένα από τα πολλά θέματα που έχουν οδηγήσει στην αύξηση των τζιχαντιστικών ομάδων.\nΕάν οι ΗΠΑ και οι σύμμαχοί τους έριχναν το βάρος τους στην υποστήριξη αντιπροσωπευτικών δημοκρατιών στη Μέση Ανατολή, όπως κάνουν στο θέμα της διασφάλισης ενός έθνους κράτους για τον εβραϊκό λαό, δεν θα είχαμε πολλά από τα προβλήματα που αντιμετωπίζουμε σήμερα με τον θρησκευτικό εξτρεμισμό.\nΕιδικότερα εάν λάβουμε υπόψη ότι τα διαφιλονικούμενα εδάφη θεωρούνται ιερά για πολλές θρησκευτικές πίστεις.\nΔεν υποστηρίζω τις διεκδικήσεις κανενός θρησκευτικού δικαιώματος πάνω στη Γη.\nΔεν το υποστηρίζω για τους μουσουλμάνους, για τους Εβραίους, για τους χριστιανούς ή οπουδήποτε στον κόσμο όπου εγείρονται τέτοια δικαιώματα.\nΩστόσο, νομίζω ότι σε τέτοιες περιστάσεις, όπου γίνονται διακρίσεις εις βάρος μιας ιδιαίτερης θρησκευτικής ομάδας, θα έπρεπε να ληφθούν μέτρα από ένα ανεξάρτητο και πολιτιστικά διαφοροποιημένο σώμα, ώστε να διασφαλιστεί ότι όλοι οι άνθρωποι, όλων των θρησκειών, θα μπορούν να εξασκούν την πίστη τους ειρηνικά, χωρίς την απειλή αντεγκλήσεων.\nΑυτός ο κόσμος ανήκει και θα εξακολουθήσει να ανήκει σε ανθρώπους πολλών διαφορετικών θρησκειών.\nΗ ιδέα ότι μια θρησκευτική ομάδα έχει ειδικά δικαιώματα και ελευθερίες εις βάρος άλλων στο μυαλό μου αντίκειται στο δημοκρατικό ιδεώδες.\n● Ο Σύρος ποιητής Αδωνις, σε μια πρόσφατη συνέντευξή του στην εφημερίδα μας, έγραψε: «Το Κοράνι είναι ένα κείμενο εξαιρετικά βίαιο. Υπάρχουν εδάφια τα οποία βασίζονται σε ένα συμπονετικό πνεύμα, ωστόσο η βασική επιλογή ήταν υπέρ της ισχύος, της βίας και της σκληρότητας και όχι υπέρ της δικαιοσύνης και της ισότητας». Πώς το σχολιάζετε αυτό;\nΟλες οι θρησκείες που έχουν υπάρξει έχουν ερμηνευτεί με διάφορους τρόπους από διάφορους οπαδούς τους.\nΕχουν χρησιμοποιηθεί για να δικαιολογήσουν κάθε είδους συμπονετική ή βίαιη πράξη (από τη φιλανθρωπία προς τους φτωχούς μέχρι τη δουλεία και τη γενοκτονία) που έχει γίνει από τον έναν άνθρωπο απέναντι στον άλλο.\nΓι’ αυτόν τον λόγο δεν νομίζω ότι οι πράξεις του κάθε οπαδού είναι αντιπροσωπευτικές ολόκληρης της θρησκείας.\nΑντίθετα, η ερμηνεία τους είναι μια αντανάκλαση αυτών των ίδιων των ανθρώπων.\nΤο να απομονώσουμε το Ισλάμ σαν ιδιαίτερα βίαιη θρησκεία σε σύγκριση με τις άλλες, νομίζω ότι δείχνει άγνοια της Ιστορίας.\nΔεν πιστεύω ότι πρέπει να επιτρέψουμε σε καμία θρησκευτική ερμηνεία να λειτουργήσει σαν εμπόδιο στην πρόοδο της ανθρωπότητας όσον αφορά τα ιδανικά της ισότητας για όλους.\nΟι Αραβες ποιητές αρνούνταν πάντα το Ισλάμ


Το μικρό σπίτι στο λιβάδι: Σπέρνω Πατάτες\nΑν το χώμα είναι σκληρό, οι πατάτες θα δυσκολευτούν να μεγαλώσουν καθώς θα συναντούν αντίσταση από το σκληρό χώμα. Έτσι κατά την περίοδο της συγκομιδής (περίπου 3 μήνες μετά), θα πάρουμε πατατούλες και όχι πατάτες.\nΣπόροι πατάτας (κόνδυλοι)\nΓια να φυτέψουμε πατάτες δε χρησιμοποιούμε σπόρους, αλλά κόνδυλους (τις ίδιες τις πατάτες) που έχουν αναπτύξει μάτια.\nΠατάτες κατάλληλες για σπορά μπορείτε να βρείτε στο τοπικό γεωπονικό κατάστημα, ή από τοπικούς παραγωγούς.\nΟι κόνδυλοι που προορίζονται για σπορά έχουν συνήθως μέγεθος ίσο με ένα αυγό (ειδικά αυτοί που έρχονται από Ολλανδία) και έχουν ήδη ανεπτυγμένα μάτια.\nΚόνδυλοι για σπορά από Ολλανδία. Παρατηρήστε τα αναπτυγμένα μάτια.\nΚόνδυλοι με μάτια για σπορά πατάτας. Τοπική ποικιλία.\nΑν οι κόνδυλοι έχουν σχετικά μεγάλο μέγεθος και διαθέτουν μάτια και στις δύο πλευρές, μπορείτε να τους κόψετε στη μέση. Έτσι θα προκύψουν δύο “σπόροι πατάτας” που θα μπορέσετε να τους φυτέψετε ξεχωριστά.\nΚόνδυλοι πατάτας κομμένοι στη μέση. 3 ημέρες μετά το κόψιμο.\nΑν κόψετε τον κόνδυλο στη μέση θα πρέπει να προσέξετε τα ακόλουθα:\nΔε σπέρνουμε αμέσως τους κομμένους κόνδυλους. Αφήνουμε τα κομμάτια σε σκιερό μέρος για 1 με 3 ημέρες, ώστε να σκληρύνει η τομή.\nΘα πρέπει και στα δύο μέρη να υπάρχουν μάτια.\nΚόβουμε μόνο τους μεγάλους κόνδυλους. Δεν έχει νόημα να κόψουμε ένα μικρό κόνδυλο στη μέση.\nΠότε σπέρνουμε πατάτες;\nΠατάτες μπορούμε να σπείρουμε σε δύο περιόδους.\nΝωρίς την άνοιξη (Μάρτιος – Απρίλιος), ώστε να έχουμε τις λεγόμενες καλοκαιρινές πατάτες (επειδή τις μαζεύουμε το καλοκαίρι).\nΣτο τέλος του καλοκαιριού, αρχές φθινοπώρου (Αύγουστος – Σεπτέμβριος), ώστε να έχουμε τις λεγόμενες χειμερινές ή Χριστουγεννιάτικες πατάτες (επειδή η συγκομιδή γίνεται το Δεκέμβριο και συμπίπτει με τα Χριστούγεννα).\nΚρέας με πατάτες όνειρο από τον κήπο, στο φούρνο για το Χριστουγεννιάτικο τραπέζι. Γιάμι, γιάμι!\nΓια το πότε ακριβώς μπορείτε να σπείρετε πατάτες στην περιοχή σας, μπορείτε να συμβουλευτείτε το γεωπόνο της περιοχής σας ή άλλους καλλιεργητές στην περιοχή σας.\nΌπως και σε κάθε άλλη σπόρα, το μικροκλίμα της περιοχής σας, μπορεί να επηρεάσει τις ημερομηνίες. Όπως μου έλεγε φίλος καλλιεργητής, “εγώ σπέρνω πατάτες σήμερα και 20 χιλιόμετρα παρακάτω, σπέρνουν μετά από ένα μήνα για να έχουν καλή απόδοση”.\nΠως σπέρνουμε πατάτες;\nΈχουμε ήδη αναφερθεί στην προετοιμασία των κονδυλωμάτων οπότε δε θα τα επαναλάβουμε.\nΤο χώμα θα πρέπει να είναι αφράτο και μαλακό.\nΣπέρνω πατάτες σε μπαλκόνι ή ταράτσα\nΣτο μπαλκόνι ή την ταράτσα, τα πράγματα είναι απλά. Για κάθε πατατιά, θα πρέπει να έχετε μία σχετικά μεγάλη γλάστρα. Για χώμα μπορείτε να χρησιμοποιήσετε ένα κομποστοποιημένο οργανικό προϊόν φυτικής προέλευσης, όπως το ILI από τη Bioterr (τελευταία φορά το αγόρασα 4 Ευρώ τα 70 λίτρα). Μη χρησιμοποιήσετε απλό φυτόχωμα, δεν κάνει.\nΚομποστοποιημένο οργανικό προϊόν φυτικής προέλευσης. ILI από τη Bioterr.\nΣπέρνω πατάτες στον κήπο\nΑνοίγουμε μία τρύπα με βάθος 15 εκατοστά.\nΤοποθετούμε τον κόνδυλο της πατάτας στην τρύπα που ανοίξαμε.\nΒήμα 3. Καλύπτουμε με κομπόστ την τρύπα και τον κόνδυλο της πατάτας. Δε γεμίζουμε την τρύπα ως επάνω με το κομπόστ. Αφήνουμε χώρο για να προσθέσουμε αργότερα λίγο χώμα. Το κομπόστ, θα βοηθήσει την πατάτα να αναπτυχθεί στα πρώτα κρίσιμα στάδια.\nΠροσθέτουμε στην τρύπα κομπόστ μέχρι να καλυφθεί ο κόνδυλος κατά 3 με 5 εκατοστά.\nΚαλύπτουμε τον κόνδυλο της πατάτας με κομπόστ.\nΚαλύπτουμε το κομπόστ με χώμα.\nΠατάμε ελαφρά το χώμα ώστε να κάτσει.\nΠροσθέτουμε κομπόστ στην επιφάνεια και πατάμε ελαφρά.\nΠροαιρετικά, τοποθετώ το σωλήνα του συστήματος αυτόματου ποτισμού.\n14 ημέρες μετά τη σπορά πατάτας\n14 ημέρες μετά. Αυτό το φυτό πατάτας έχει αναπτυχθεί αρκετά.\n14 ημέρες μετά. Αυτό το φυτό πατάτας μόλις έχει αρχίσει να ανακαλύπτει τον κόσμο.\n17 ημέρες μετά τη σπορά πατάτας\n17 ημέρες μετά την σπορά της πατάτας, τα φυτά συνεχίζουν να μεγαλώνουν και να αναπτύσσονται φυσιολογικά.\n17 ημέρες μετά. Τα φυτά της πατάτας είναι υγιή και έχουν αρχίσει να αναπτύσσονται γοργά.\nΑν επιχειρήσετε να σπείρετε τις δικές σας πατάτες στον κήπο ή το μπαλκόνι στην πόλη, σας εύχομαι Καλή Επιτυχία!\nΑναρτήθηκε από rainman στις 1/10/2011 11:28:00 μ.μ.


Μετά τους γονείς του ο Δημήτρης Ραψωματιώτης θρηνεί και την απώλεια του αδερφού του Παναγιώτη | NemeaPress\nΜετά τους γονείς του ο Δημήτρης Ραψωματιώτης θρηνεί και την απώλεια του αδερφού του Παναγιώτη\nΠάλι στο πένθος βυθίστηκε η οικογένεια Ραψωματιώτη .\n2 Χρόνια μετά την απώλεια των γονιών του, τον Μάιο του 2020\nπρώτα του πατέρα του Νίκου και μετά από λίγες ημέρες της μητέρας του Αγγελικής\nο Δημήτρης Ραψωματιώτης και η οικογένειά τους θρηνούν για την απώλεια του Αδερφού του Παναγιώτη,\nσε ηλικία μόλις 61 ετών.\nΤην θλιβερή είδηση δημοσιοποίησε ο Δημήτρης μέσα από τα Social Media.\nΤα αποχαιρετιστήρια λόγια του συγκλονίζουν:\nΉθελες να έρθεις σπίτι το Πάσχα,\nΜου ζήτησες να ψήσω και αρνί.\n“Για το καλό” είπες.\nΔεν μπορούσες να φας κι όμως, είπες\n“λίγο να το βάλω στο στόμα μου για την γεύση και θα το φτύσω”\nΜας άφησες να κάνουμε τρισάγιο, στη Στιμάγκα,\nγια τα δύο χρόνια του πατέρα μας\nκαι μόλις γυρίσαμε σπίτι μας δεν άντεχες άλλο,\nφύγαμε για το νοσοκομείο.\nΌμως αυτή την φορά δεν τα κατάφερες.\nΟι πολλαπλές πληγές στα σωθικά σου ήταν πολύ πάνω από τις δυνάμεις σου.\nΈφυγες αδελφέ μου αϊτέ μου Πανούλη μας.\nΗ Δημοσιογραφική μας ομάδα εκφράζει στην οικογένειά του\nτα θερμά και ειλικρινή συλλυπητήρια.\n← 5.191 κρούσματα, 30 θάνατοι, 224 διασωληνωμένοι – Γεωγραφική κατανομή\nΜητσοτάκης: Αναδρομική επιστροφή ποσών για το ρεύμα – Αναστέλλεται η ρήτρα αναπροσαρμογής →


Στην Αθήνα που ζει ο μισός πληθυσμός της Ελλάδας, υπάρχει μια μυστική παραλία με νερά όνειρο. Κάντε βουτιά σε μια παραδεισένια θάλασσα και απολαύστε την ησυχία!\nΑνήκετε σε εκείνους που δε τους αρέσει η πολυκοσμία στη θάλασσα; Σε εκείνους που τους αρέσει η μοναξιά; Αν ναι, σας έχουμε νέα και μάλλον θα σας ενθουσιάσουν. Η παραλία της Αλθέας είναι αυτο που ψάχνατε…\nΗ “μυστική” Αλθέα και τα…”Σκαλάκια”\nΗ Αλθέα διαθέτει μία από τις ωραιότερες παραλίες της Αττικής, τα “Σκαλάκια”. Πρόκειται για έναν γραφικό κολπίσκο με ψιλό βότσαλο και υπέροχα κρυστάλλινα νερά.\nΗ αρχική ονομασία της περιοχής ήταν Πράπα Μάλι- Κακοβέντι όπως γράφει το www.althea.com.gr, το site του εξωραϊστικού συλλόγου των οικιστών της Αλθέας. Μόλις, το 1993 “βαφτίστηκε” Αλθέα, από το αλς (νερό) και θέα που σημαίνει με θέα προς τη θάλασσα. Ονομα και πράγμα δηλαδή αφού η θέα του Σαρωνικού από το βουνό είναι απλά μαγευτική!\nH mystikh paralia mia anasa apo thn Athhna Η μυστική παραλία μια ανάσα από την Αθήνα με τα παραδεισένια νερά! (PHOTOS) 2015-05-15


Ο Ψαραντώνης κάνει... "Σασμό" στα γυρίσματα της δημοφιλούς σειράς του... | news Ειδήσεις | Yupiii.gr\nΟ Ψαραντώνης κάνει... "Σασμό" στα γυρίσματα της δημοφιλούς σειράς του Alpha\nΗ ιδαίτερη συνάντηση του Ψαραντώνη με τους πρωταγωνιστές του "Σασμού" - Οι φωτογραφίες από τα γυρίσματα\nΓΡΑΦΕΙ: ΓΕΡΑΣΙΜΟΣ ΒΛΑΧΟΠΟΥΛΟΣ Published 06 Δεκ. 21 (18:22)\nΟ "Σασμός", όπου κι εάν βρεθεί, προκαλεί… κύματα θαυμασμού! Έτσι έγινε και στην Κρήτη, όπου πραγματοποιήθηκαν γυρίσματα της δημοφιλούς σειράς του Alpha, παρουσία πλήθος κόσμου. Σε μερικές περιπτώσεις μάλιστα οι ηθοποιοί χρειάζονταν να "φυγαδευτούν", αφού ο παρευρισκόμενοι συνωστίζονταν για μία selfie ή ένα αυτόγραφο. Ωστόσο, στο Γάζι Ηρακλείου το team του "Σασμού" είχε ένα πολύ σημαντικό και ιδιαίτερα τιμητικό συναπάντημα.\nΣυνεργείο και ηθοποιοί συνάντησαν μια ξεχωριστή μορφή της κρητικής μουσικής, τον Ψαραντώνη. Ο Ψαραντώνης έσπευσε να συγχαρεί όλους για την δουλειά που επιτελείται στη σειρά και τόνισε, συγκινημένος, πόσο πολύ χαρούμενος είναι που αγαπούν την Κρήτη.\nΚάθισε για φαγητό μαζί με όλη την ομάδα του "Σασμού", συζήτησε μαζί τους σε κλίμα ζεστό και φιλικό, ενώ δεν παρέλειψε, πολλές φορές να ευχαριστήσει όλους για την παρουσία τους στην Κρήτη και για την αγάπη που δείχνουν για τη μεγαλόνησο. Οι εξελίξεις στα επόμενα επεισόδια του "Σασμού" αναμένονται συγκλονιστικές! Συντονιστείτε!\n"Σασμός", Δευτέρα έως Πέμπτη στις 21:00


Αρχική / H Αγορά που κυκλοφορεί σήμερα\nΙανουάριος 23, 2016 Χωρίς κατηγορία\nΜε τίτλο «Kατασχέσεις για χρέη από πιστωτικές!» κυκλοφορεί σήμερα η «Αγορά». Η εφημερίδα αποκαλύπτει ότι εντός Φεβρουαρίου θα αποσταλούν από τις τράπεζες ειδοποιητήρια σε 2 εκατ. πελάτες με καθυστερούμενες οφειλές.\nφέρνει στο φως την απαίτηση του Πολ Τόμσεν για «μαχαίρι» 15% στις υπάρχουσες και τις μελλοντικές κύριες συντάξεις.\nαποκαλύπτει ότι οι κινητοποιήσεις των αγροτών φέρνουν σενάρια εκλογών στο τραπέζι του Μαξίμου.\nδημοσιεύει ρεπορτάζ για τις συναντήσεις που προγραμματίζει ο πρόεδρος της Νέας Δημοκρατίας Κυριάκος Μητσοτάκης με τον πρόεδρο της Κομισιόν Ζαν Κλοντ Γιούνκερ, τον επίτροπο Οικονομικών Υποθέσεων Πιέρ Μοσκοβισί και την καγκελάριο της Γερμανίας Άνγκελα Μέρκελ.\nφιλοξενεί δήλωση του επικεφαλής του Ποταμιού Σταύρου Θεοδωράκη υπό τον τίτλο: «Ποιους όρους θέτω για συνεργασία με το ΠΑΣΟΚ».\nδημοσιεύει αποκλειστικό ρεπορτάζ για το νέο αναπτυξιακό νόμο που θα παρουσιάσει την ερχόμενη εβδομάδα το υπουργείο Οικονομίας, με τον οποίο θα διασφαλίζεται σταθερό φορολογικό καθεστώς για επτά χρόνια σε όσες επιχειρήσεις σχεδιάζουν μεγάλες επενδύσεις.\nΤέλος, η εφημερίδα φιλοξενεί συνεντεύξεις του υπουργού Ενέργειας και Περιβάλλοντος Πάνου Σκουρλέτη, ο οποίος δηλώνει: «Η πλειοψηφία των 153 είναι ισχυρή για να μας πάει μακριά» και του αντιπροέδρου της Νέας Δημοκρατίας Κωστή Χατζηδάκη, ο οποίος τονίζει: «Να είμαστε σε ετοιμότητα για τις πολιτικές εξελίξεις».\nΤο Σάββατο στην Αγορά: Vaya Con Dios Best of, Economist και Rabbids\nVAYA CON DIOS-BEST OF\nΓια πρώτη φορά σε εφημερίδα ένα συλλεκτικό cd με όλες τις μεγάλες επιτυχίες τους.\nΟι προβλέψεις για τη νέα χρονιά.\nΟ ΑλέξηςΤσίπρας, ο Κυριάκος Μητσοτάκης, ο Νίκος Αναστασιάδης,\nη Κριστίν Λαγκάρντ, ο Λι Κετσιάνγκ πρωθυπουργός της Κίνας, ο Ναρέντρα Μόντι πρωθυπουργός της Ινδίας.


Κεφάλαιο 3: Μέταλλα – ΤΟΜΕΑΣ ΕΦΑΡΜΟΣΜΕΝΩΝ ΤΕΧΝΩΝ\nCategory: Κεφάλαιο 3: Μέταλλα\nΤα μέταλλα είναι στοιχεία που αποτελούνται από άτομα ίδιου τύπου και συνήθως βρίσκονται σε στερεή κατάσταση σε θερμοκρασία δωματίου (εκτός από τον υδράργυρο). Στοιχείο είναι μια καθαρή ουσία που αποτελείται από ένα είδος υλικού που δε μεταβάλλεται υπό …\nContinue reading “3.1. Αυτοφυή μέταλλα και κράματα”\nΚάθε μέταλλο έχει χαρακτηριστικές ιδιότητες οι οποίες μπορεί να ποικίλλουν σε μεγάλο βαθμό σε σχέση με άλλα μέταλλα. Ταξινομούνται ως εξής: ΦΥΣΙΚΕΣ ΙΔΙΟΤΗΤΕΣ Μηχανικές ιδιότητες (π.χ. σκληρότητα, αντοχή, ευθραστότητα) Θερμικές ιδιότητες (π.χ. θερμοκρασία τήξης, θερμική αγωγιμότητα) Ηλεκτρικές ιδιότητες …\nContinue reading “3.2. Οι ιδιότητες των μετάλλων”\nΤα πρώτα μέταλλα που χρησιμοποιήθηκαν για την κατασκευή αντικειμένων ήταν τα αυτοφυή μέταλλα (π.χ. χρυσός, άργυρος, αυτοφυής χαλκός) κατά τη Νεολιθική περίοδο (6800-3300 π.Χ.). Τα μεταλλικά αντικείμενα αυτής της περιόδου (π.χ. κοσμήματα) κατασκευάζονταν εύκολα με τη χρήση εργαλείων …\nContinue reading “3.3. Η ιστορία της μεταλλουργίας”\nΑυτοφυή μέταλλα (χρυσός, άργυρος και χαλκός) Από τη Νεολιθική περίοδο στην Ελλάδα έχουν διασωθεί μεταλλικά κοσμήματα κατασκευασμένα από αυτοφυή χρυσό, άργυρο και χαλκό. Σ’ αυτή την περίοδο ανήκουν και τα 53 κλεμμένα χρυσά αντικείμενα (Ο Νεολιθικός Θησαυρός) των …\nContinue reading “3.4. Η χρήση των μετάλλων κατά την αρχαιότητα”


Οι 10 καλύτερες προσφορές για ξενοδοχεία - Kamunting\nKamunting: Bed and Breakfast\nKamunting: Όλα τα ξενοδοχεία\nKamunting: Προσφορές ξενοδοχείων\nΞενοδοχεία 3 αστέρων: Kamunting\nΟι καλύτερες προσφορές ξενοδοχείων - Kamunting, Larut, Matang dan Selama District\nKamunting - Προσφορές ξενοδοχείων\n0,9 χλμ. από Kamunting\nTune Hotel Taiping(Taiping)(Ιδανικός συνδυασμός τιμής/ποιότητας!)\n3,3 χλμ. από Kamunting\nSojourn Beds & Cafe(Taiping)(Ιδανικός συνδυασμός τιμής/ποιότητας!)\n4,4 χλμ. από Kamunting\n4,9 χλμ. από Kamunting\nJana View Condotel(Taiping)\n0,5 χλμ. από Kamunting\n3,6 χλμ. από Kamunting\nKimal Hotel Taiping(Taiping)\n4,0 χλμ. από Kamunting\n4,5 χλμ. από Kamunting\nHotel Vistana Micassa(Taiping)\n4,7 χλμ. από Kamunting\n5,0 χλμ. από Kamunting\nRegency Hotel Seri Warisan(Taiping)\n5,1 χλμ. από Kamunting\n5,3 χλμ. από Kamunting\nBarrack Street Hotel(Taiping)\n5 Stone Cabin Chalet(Taiping)\n5,4 χλμ. από Kamunting\nCrystal Creek Homestay(Taiping)\n5,5 χλμ. από Kamunting\nGuesthouse Hotel Malaya(Taiping)\n6,0 χλμ. από Kamunting\n6,9 χλμ. από Kamunting\n7,1 χλμ. από Kamunting\nNur Aisyah Homestay(Taiping)\n8,0 χλμ. από Kamunting\n8,2 χλμ. από Kamunting\nCasavilla Hotel Taiping(Taiping)\n9,0 χλμ. από Kamunting\n14,7 χλμ. από Kamunting\n17,0 χλμ. από Kamunting\nGolden Roof Hotel Kuala Kangsar(Kuala Kangsar)\n24,6 χλμ. από Kamunting\nThe Shop Hotel(Kuala Kangsar)\n25,0 χλμ. από Kamunting


BAD ENGLISH: ΕΝΑ SUPERGROUP ΑΠΟ ΒΕΤΕΡΑΝΟΥΣ ΤΗΣ ΣΚΗΝΗΣ | The Classic Rock Web Magazine\nHome / CHRONICLES / BAD ENGLISH: ΕΝΑ SUPERGROUP ΑΠΟ ΒΕΤΕΡΑΝΟΥΣ ΤΗΣ ΣΚΗΝΗΣ\nBAD ENGLISH: ΕΝΑ SUPERGROUP ΑΠΟ ΒΕΤΕΡΑΝΟΥΣ ΤΗΣ ΣΚΗΝΗΣ\nΑλέξανδρος Ριχάρδος 5:19 π.μ. CHRONICLES\nΜε αφορμή την παρουσίαση πριν από περίπου δυο μήνες, του άλμπουμ Double Eclipse των Hardline, είναι ευκαιρία να θυμηθούμε (ή να μάθουμε) ένα άλλο super group που προηγήθηκε χρονικά των τελευταίων και στο οποίο συμμετείχαν δύο από τα μέλη των Hardline και συγκεκριμένα ο κιθαρίστας Neal Schon και ο ντράμερ Dean Castronovo.\nΜιλάμε για τους Bad English, ένα γκρούπ-σύμπραξη “βετεράνων” της AOR/Melodic hard rock σκηνής και όχι ένα πρωτοεμφανιζόμενο συγκρότημα από νεαρούς που προσπαθούσαν να βρουν μια θέση στον συγκεκριμένο μουσικό χώρο.\nΔημιουργήθηκαν το 1987 και αποτελούνταν από τους Neal Schon και Jonathan Cain, κιθαρίστα και οργανίστα αντίστοιχα των Journey, τον ντράμερ Dean Castronovo, τον μπασίστα Ricky Phillips και τον πολύ καλό Βρετανό, με εμφανή χαρακτηριστική προφορά, τραγουδιστή John Waite. Phillips και Waite έπαιζαν στην Βρετανική rock μπάντα The Babys, από την οποία μάλιστα είχε περάσει για δυο άλμπουμ και ο Jonathan Cain πριν ενταχθεί στους Journey το 1980 αντικαθιστώντας τον Gregg Rolie. Όσον αφορά τον Dean Castronovo, θα αποτελέσει ντράμερ των Journey από το 1998 έως το 2015. Λίγο μπέρδεμα, έτσι δεν είναι;\nΤο 1989, αφού υπογράφουν εύκολα, λόγω “προϋπηρεσίας”, με την Epic Records, κυκλοφορούν το ομώνυμο ντεμπούτο τους, Bad English, το οποίο γίνεται μεγάλη επιτυχία. Πρόκειται για ένα πολύ καλό μελωδικό hard rock άλμπουμ που έκανε αίσθηση, καθώς ο ήχος του δεν ήταν τόσο αιχμηρός σε σχέση με άλμπουμ άλλων συγκροτημάτων του χώρου που κυκλοφόρησαν εκείνη τη χρονιά, αλλά αντίθετα είχε έναν πιο απλό, εμπορικό ήχο χωρίς να χάνει βέβαια σε ποιότητα ή σε ποικιλία συνθέσεων. Τα κομμάτια είναι σχεδόν ίσα μοιρασμένα σε μπαλάντες ή σε mid-tempo συναισθηματικές συνθέσεις και σε δυνατά hard rock κομμάτια με ευκολομνημόνευτα ρεφραίν, ιδανικά για να ξεσηκώνουν και να δίνουν παλμό στις συναυλίες.\nΜπαίνοντας στις λεπτομέρειες, το άλμπουμ ξεκινάει δυναμικά με το Best of what I got, ένα πολύ καλό hard rock κομμάτι, ιδανικό για έναρξη συναυλίας, για να πέσουν λίγο οι ταχύτητες στη συνέχεια με το Heaven is a 4 letter world. Ακολουθεί το Possession, η πρώτη μπαλάντα του άλμπουμ με τα πολύ όμορφα ακουστικά κουπλέ, το συναισθηματικό ρεφραίν και το κλασικό σόλο του Schon.\nTo επόμενο, Forget me not, αν και κυκλοφόρησε και ως single, προσωπικά με αφήνει αδιάφορο και ας έχω ακούσει το άλμπουμ δεκάδες φορές. ΟΚ, δεν είναι άσχημο, αλλά και να μην έμπαινε στο δίσκο δε νομίζω να ήταν κάποια φοβερή απώλεια. Τα τέσσερα όμως κομμάτια που ακολουθούν, θεωρώ ότι αποτελούν την κορυφή του άλμπουμ.\nΑρχικά, έχουμε την καταπληκτική μπαλάντα, σύνθεση της Dianne Warren When I see you Smile, μία από τις χαρακτηριστικότερες του είδους γενικά, η οποία κυκλοφόρησε και ως single και έφτασε στο Νο 1 του Billboard πιάνοντας πλατίνα με χαρακτηριστική άνεση. Ακολουθεί το προσωπικό αγαπημένο, Tough times don’t last, μια κομματάρα άκρως συναυλιακή, με ένταση που κλιμακώνεται, καταλήγοντας σε χαρακτηριστικό πιασάρικο ρεφραίν και σόλο. Ό,τι πρέπει για rock club. Και για να καταλαγιάσει η ένταση, συνεχίζουμε με άλλες δυο φοβερές μπαλάντες, τα Ghost in your heart και Price of Love. Πολύ συναίσθημα, ιδίως η δεύτερη που αποτέλεσε και single, στίχοι για έρωτες, χωρισμούς και αναμνήσεις.\nΑπό την συναισθηματική φόρτιση θα μας συνεφέρουν τα up tempo κομμάτια Ready when you are και Lay Down για να κολλήσουμε με άλλη μια κορυφαία κομματάρα, το Restless Ones. Από τα καλύτερα του άλμπουμ, με πανέμορφο ξεκίνημα με πλήκτρα και κλασική σταδιακή κορύφωση. Φοβερό συναίσθημα και τέλεια δουλειά από τον πληκτρά Cain σε όλη του τη διάρκεια!\nΤο άλμπουμ θα κλείσουν το μάλλον αδιάφορο Rockin’ Horse και η συμπαθητική μπαλάντα Don’t walk away.\nΓια την ιστορία, το Bad English, πήγε πολύ καλά εμπορικά, έγινε πλατινένιο πιάνοντας το Νο 21 στο Billboard και έβγαλε 5 single και ένα promo single, το Best of what I got, το οποίο ακουγόταν στην ταινία Tango & Cash με τους Sylvester Stallone και Kurt Russell. Απόδειξη της μεγάλης επιτυχίας του άλμπουμ είναι και οι 133 (!) συναυλίες που έδωσε το συγκρότημα τη διετία 1989-1990. Καθόλου άσχημα! Αν μπορούσα να γράψω κάτι “αρνητικό” για το άλμπουμ θα ήταν μόνο για την μεγάλη του διάρκεια, καθώς κρατάει κάτι παραπάνω από 62 λεπτά. Αν έλειπαν δηλαδή 2-3 κομμάτια, όπως αυτά που προανέφερα, θα μιλάγαμε για την απόλυτη τελειότητα.\nΌσον αφορά την αποδοχή του στην Ελλάδα, το άλμπουμ μάλλον πήγε άκλαυτο, αν πήρε βέβαια και κανείς είδηση, πίσω στο μακρινό 1989, την κυκλοφορία του. Βλέπετε, το rock/metal καρτέλ της εποχής και οι διάφοροι rock/μεταλοπατέρες είχαν θέσει τα συγκροτήματα του συγκεκριμένου κλάδου στο “πυρ το εξώτερον”. Ο ίδιος, μάλιστα, τους ανακάλυψα “μετά θάνατον”, το 1994, όταν ένας φίλος μου μού δάνεισε το άλμπουμ σε κασέτα.\nΜετά το ομώνυμο άλμπουμ, οι Bad English κυκλοφόρησαν το 1991 το δεύτερο και τελευταίο άλμπουμ τους, Backlash. Στην περίπτωση του Backlash, η αίσθηση που επικρατεί είναι ότι πρόκειται για ένα κακό άλμπουμ που δεν είναι άξιο αναφοράς. Αυτή την αίσθηση περίμενα να αποκομίσω κι εγώ πριν το ακούσω, αλλά μετά από αρκετές ακροάσεις μπορώ να δηλώσω με βεβαιότητα ότι κάτι τέτοιο ΔΕΝ ισχύει. Μπορεί τα τραγούδια να μοιάζουν με αυτά του ντεμπούτου και να μην υπάρχει κάποια διαφοροποίηση στον ήχο, πάντως κακά κομμάτια δεν είναι. Μάλιστα τα 6 πρώτα θα μπορούσαν κάλλιστα να ήταν και στο πρώτο άλμπουμ. Από την άλλα πλευρά, ο John Waite μιλώντας στο περιοδικό Rock Candy είπε ότι το Backlash δεν θα έπρεπε να είχε κυκλοφορήσει καθόλου, και οι μεταξύ τους σχέσεις βρισκόντουσαν σε μεγάλη ένταση.\nΑκούστε άφοβα το δυνατό εναρκτήριο “So this is Eden”, την τραγουδάρα/single/video “Straight to your heart” , τις μπαλάντες “Time stood still” (πολύ όμορφη ακουστική εισαγωγή) και “The time alone with you”, το ξεσηκωτικό “Dancing off the edge of the world” και το πολύ καλό “Rebel say a prayer” , για τον κυνηγημένο παράνομο Johny και την κοπέλα του. Ακούστε το με τη συνοδεία των στίχων για να νιώσετε την ιστορία.\nΓενικά, είναι ένα αρκετά καλό άλμπουμ , το οποίο, με εξαίρεση ένα, άντε δυο το πολύ κομμάτια, θα το ευχαριστηθείτε. Βοηθάει σε αυτό και η 48 λεπτών διάρκειά του, κατά 15 λεπτά μικρότερο από το ντεμπούτο. Όσοι δεν το έχετε ακούσει, δώστε του μια ευκαιρία και δεν θα μετανιώσετε.\nΕμπορικά βέβαια, το άλμπουμ δεν πήγε καλά και μετά από λίγο οι Bad English διαλύθηκαν καθώς υπήρχαν διαφωνίες μεταξύ του τραγουδιστή John Waite και της υπόλοιπης μπάντας ως προς την ηχητική κατεύθυνση που θα έπρεπε να ακολουθήσουν. Ο Waite δεν ήθελε την τόσο εμπορική κατεύθυνση, οπότε οι δρόμοι τους μοιραία χώρισαν. Στην κακή αποδοχή που είχε το άλμπουμ θα πρέπει να συνυπολογίσουμε βέβαια και την εποχή, καθώς το 1991 άρχισε να εμφανίζεται απειλητικά – τι άλλο; - το grunge και να αλλάζει η πορεία του μελωδικού hard rock. Την εικόνα παρουσιάζουν χαρακτηριστικά οι συναυλίες όπου, σε σχέση με τις 133 τα έτη 1989-1990 για την προώθηση του ντεμπούτου, το 1991, για το Backlash, έδωσαν μόνο 3 (!!!).\nΤΙ ΕΚΑΝΑΝ ΜΕΤΑ\nΜετά την διάλυση των Bad English, οι Neal Schon και Dean Castronovo έφτιαξαν με τους αδερφούς Gioelli τους Hardline το 1991, αλλά μετά το πρώτο άλμπουμ αποχώρησαν, ο Schon για να ασχοληθεί με διάφορα προσωπικά projects, ο Castronovo για να μπει στη μπάντα του Ozzy. Οι Schon και Cain θα ξαναβρεθούν από το 1995 στους επανασυνδεμένους Journey. Τέλος, ο μπασίστας Ricky Phillips ακολούθησε καριέρα session μουσικού ενώ ο John Waite ακολούθησε προσωπική καριέρα.\nΣΠΥΡΟΣ ΓΙΑΝΝΑΚΟΠΟΥΛΟΣ 10 Απριλίου 2019 - 6:30 π.μ.\nΕξαιρετικοι δισκοι απο μια ιδιαιτερως λατρεμενη μπαντα. Το φαντασμα των JOURNEY πλαναται στα τραγουδια κατι το οποιο....με χαροποιει υπερμετρα!...χαχαχα\naor 10 Απριλίου 2019 - 8:47 π.μ.\nτεραστιοι καλλιτεχνες , στην ουσια ειδικα το πρωτο αλμπουμ θα μπορουσε να εχει τον τιτλο ' ετσι θα επρεπε να συνεχιζαν οι journey' .\nΠιθανων μεσα στα 20 καλυτερα αλμπουμ ολων των εποχων στο ειδος το πρωτο .Και τι παραγωγη ... Και το δευτερο δεν ηταν ασχημο αλλα ηταν σχεδον αδυνατο να πιασει το πρωτο .Το when i see you smile εκανε παταγο στην Αμερικη ,παιζοταν και πολυ συχνα στο Mtv .Χαρακτηριστικοτατη φωνη αυτη του Waite ,θα τον εβαζα μεσα στην δεκαδα των φωνων ( μαζι με Jamison , Ann Wilson και τα αλλα παιδια ) .


«Δεν κάναμε πορνό... αυτοσχεδιάσαμε!» - Flashnews.gr\n«Δεν κάναμε πορνό... αυτοσχεδιάσαμε!»\nΜετά από πέντε μήνες, από τον Μάιο στο Festival De Cannes μέχρι τέλος Σεπτεμβρίου, όταν είδα την Αντέλ Exarchopoulos σε απόσταση αναπνοής μέσα σε κάποια αίθουσα του Γαλλικού Ινστιτούτου στη Σίνα, η μεταμόρφωσή της ήταν ριζική. Την πρώτη φορά ήταν ο διάβολος στο κορμί της. Τη δεύτερη, στην Αθήνα αυτή τη φορά, ωσάν παρθένα ντυμένη στα λευκά!\nΤην πρώτη φορά το κορμί της ήταν τυλιγμένο σε ένα κοντό κατάμαυρο φόρεμα κολλημένο πάνω της προκλητικά και χαριεντιζόταν με τη Λεά Σεϊντού, το ερωτικό έτερον ήμισυ, το κορίτσι που την «παρέσυρε» στο κρεβάτι, που έβγαλε τη λεσβία από μέσα της. Η φλόγα με τα μπλε βαμμένα μαλλιά που μαζί κατέληξαν σ’ ένα μακρόσυρτο, αχόρταγο 69, με τα χείλη να σκαλίζουν, να γλείφουν, να «καταπίνουν» κάθε σταγόνα οργασμού που έρεε από τα κάτω χείλη καθεμιάς. Η αποθέωση της πορνογραφίας με αρτιστίκ ματιά. Θα το δείτε και θα το απολαύσετε από κοντά, αφού «Η ζωή της Αντέλ» (La Vie D’ Adele) θα προβάλλεται από την Πέμπτη 31 Οκτωβρίου και βάζω στοίχημα ό,τι έχω και δεν έχω πως θα κόψει τρελά εισιτήρια! «Υποκλίνομαι», είπα με σπασμένα γαλλικά.\nΣτην πραγματικότητα -και το ομολογώ-προσπαθούσα να κερδίσω χρόνο ώστε να την εξερευνήσω ενδυματολογικώς και σωματικώς, εννοείται νοερά. Τα ματάκια εκπέμπουν διακριτική πονηριά. Το σώμα της, τυλιγμένο στα λευκά. Ποιος ξέρει, μπορεί κάποιος να της σφύριξε «ο Ελληνας παριστάνει τον συντηρητικό, γι’ αυτό φρόντισε να ντυθείς σεμνά». Τα μαγουλάκια της, στρογγυλά. Ομως τίποτα δεν μπορούσε να κρύψει τους φυσικούς χυμούς μέσα στους οποίους «κολυμπούσε» με θρασύτατη φυσική αθωότητα αυτό το σπάνιο μωρό.\nΑδολη Λολίτα με... σαρκοβόρα ένστικτα\nΗ αθωότητα μιας συγκρατημένης σεξουαλικότητας. Η αθωότητα μιας ανυποψίαστης Λολίτας που χωρίς δόλο και όποτε το κύτταρό της θελήσει θα ορμήσει να διαπράξει το οποιοδήποτε ερωτικό κακούργημα. Με αρσενικά, θηλυκά, με τα δύο φύλα, με πολλούς, με έναν, με μία, με νέους, με μεσήλικες, με ό,τι γουστάρει η κοπελιά. Η αθωότητα του σαρκοβόρου μικρού ζώου. Η βουλιμία υπεράνω θεών και νόμων. Η μανία υπεράνω ανθρώπων και κανόνων. Αφού θέλω, ε τότε θα τα κάνω όλα! Αυτό το κορίτσι -είπα από μέσα μου- είναι η επιτομή της σύγχρονης, αχαλίνωτης, σεξουαλικής απελευθέρωσης. Ολα όσα περιγράφουν και υπονοούν εκατοντάδες ηρωίδες, εκατοντάδων σύγχρονων ταινιών, απ’ όλα τα μέρη της Γης, είναι συμπυκνωμένα μέσα και πάνω σ’ αυτό το θηλυκό των μόλις 20 ετών!\n- Υποκλίνομαι (επανέλαβα) στην ομορφιά σου. Κάθε λεπτό που έβλεπα την ταινία στο Φεστιβάλ των Καννών έλεγα ότι θα πάρει τον Χρυσό Φοίνικα και ότι εσύ θα κερδίσεις το βραβείο της Καλύτερης Ερμηνείας.\nΑπάντηση; Μ’ ένα θαυμαστικό «Α!».\n- Και τότε τη ρωτώ: Η Αντέλ είναι το σαρκοβόρο ζώο που θέλει να καταβροχθίσει τα πάντα, από το σουβλάκι μέχρι κάθε κρυφή γωνιά της γυναίκας που αγαπά. Επομένως μπορεί η πορνογραφία να γίνει τέχνη; «Δεν είναι πορνογραφική η ταινία». (Δύσκολη η ερώτηση για τη μικρή Αντέλ...)\n- Δεν είπα ότι η συγκεκριμένη είναι. «Σ’ αυτή την περίπτωση θα ήθελα, πριν απαντήσω, να δω την όποια ταινία που εσύ χαρακτηρίζεις πορνογραφική» (ξεγλίστρησε πονηρά).\n- Ας μιλήσουμε για την «Αντέλ». Οι σεξουαλικές σκηνές είναι πολύ αποκαλυπτικές και σκληρές. «Δεν είναι σκληρές. Ο σκηνοθέτης προσπαθεί να αποδώσει την πραγματικότητα. Δύο γυναίκες κάνουν έρωτα. Βέβαια, ο θεατής που εισβάλλει στην κρεβατοκάμαρα αυτών των κοριτσιών θα νιώσει άβολα». (Το «άβολα» είναι η κομψή μετάφραση της διαπίστωσης «θα του βγουν τα μάτια έξω». Οπως βγήκαν τα δικά μου και των χιλιάδων θεατών στις Κάννες!)\n- Πάντως το κοινό θα εκλάβει την «Αντέλ» ως πορνογραφία. «Μπορεί. Ομως πιστεύω ότι ανάμεσα στο κοινό θα υπάρχουν και πολλοί που θα καταλάβουν».\n- Το ελληνικό κοινό θα το πάρει έτσι. Δεν είναι κακό αυτό... «Τι να σου πω. Δεν μπορούμε εμείς να κάνουμε την επιλογή των θεατών». (Σωστό, σαν να λέει, ο καθένας ας το δει όπως θέλει. Από την προσέγγισή του κρίνεται και το επίπεδό του.)\n-Πιστεύω ότι με τις διεξοδικές καυτές σκηνές καθιερώνεται και νομιμοποιείται στον κινηματογράφο η αναλυτική σεξουαλική περιγραφή κάθε σχέσης. «Είναι ζήτημα σκηνοθετικής προσέγγισης. Το σεξ είναι κάτι παγκόσμιο και οικουμενικό». (Και πάλι σωστό.)\n- Γιατί δηλαδή να δείχνουμε μόνο τον εναγκαλισμό και τα φιλιά των πρωταγωνιστών; Να τα δείχνουμε όλα όπως συμβαίνουν στην αληθινή ζωή (εννοείται και την αιδοιολειχία με κοντινά πλάνα). «Φυσικά αυτό μπορεί να δημιουργήσει μια επανάσταση, δεν ξέρω. Και σε μένα αρέσει να βλέπω ταινίες που τα δείχνουν όλα. Είναι ζήτημα σκηνοθετικών χειρισμών».\n- Αισθάνθηκες αμήχανα στα γυρίσματα; «Μερικές φορές». (Μόνο; Στη θέση σου θα αισθανόμουν ότι κάποιος νοσηρός ηδονοβλεψίας με βιντεοσκοπεί την ώρα που τα κάνω όλα και στη συνέχεια ανεβάζει το υλικό στο YouTube!)\n- Ολες οι σκηνές ήταν γραμμένες στο σενάριο ή αυτοσχεδίαζες με τη βοήθεια της Λεά Σεϊντού (το κορίτσι που «διαφθείρει» λεσβιακά την Αντέλ); «Ο σκηνοθέτης μάς καθοδηγούσε, αλλά δεν ήταν όλες οι σκηνές και οι λεπτομέρειες προγραμματισμένες. Μας έδειχνε τι να κάνουμε, αλλά στη συνέχεια μας άφηνε ελεύθερες να αυτοσχεδιάσουμε».\n- Εχεις προσωπική εμπειρία από τέτοιες σχέσεις; Εχεις κάνει έρωτα με γυναίκα; (Εδώ το ‘χα, ε, κάποτε θα το εκστόμιζα) «Αυτό είναι κάτι προσωπικό. Αφορά στην ιδιωτική μου ζωή» (είπε με βλέμμα πονηρό…).\n- Ρωτάω επειδή η ερμηνεία σου σ’ αυτές τις καυτές σκηνές είναι πολύ πειστική, σχεδόν βιωματική (εκεί εγώ). «Οχι! Είναι ζήτημα ερμηνείας».\n- Το καταλαβαίνω, αλλά επιμένω επειδή είσαι εντελώς ταυτισμένη με τον ρόλο της κινηματογραφικής Αντέλ (εκεί εγώ, δεν ξεκολλάω με τίποτα από το ψαχνό).«Αυτό που θέλω να καταλάβει ο θεατής είναι ότι η ηρωίδα ερωτεύεται κάποιον ή κάποια χωρίς να σκεφτεί πολλά πράγματα. Πολλοί άνθρωποι αισθάνονται έτσι». (Εννοεί ότι το ερωτικό συναίσθημα είναι αυθόρμητο και παρορμητικό.)\n- Η ιστορία που αφηγήθηκες στη συνέντευξη Τύπου με τον προπάππου σου και το κοτόπουλο είναι αληθινή; «Φυσικά! Ο προπάππους μου είπε ότι θα πάει να αγοράσει κοτόπουλο και στη συνέχεια εξαφανίστηκε!».\nΤο στόρι με το κοτόπουλο και τον προπάππου της πάει κάπως έτσι, σαν ανέκδοτο: Ο τύπος (πυγμάχος αν δεν με απατά η μνήμη μου), με το όνομα Εξαρχόπουλος, είπε στη γυναίκα του ότι θα πεταχτεί μέχρι το χασάπικο να αγοράσει κάνα κοτόπουλο και στη συνέχεια έγινε καπνός. Ετσι, κατέληξε στη Γαλλία (κάπου στη Μασσαλία), όπου παντρεύτηκε Γαλλίδα, και από τον γάμο αυτό προέκυψε ο παππούς της Αντέλ. Απίστευτα πράγματα. Σαν σκηνές από κωμωδία…\n- Από ποιο μέρος; «Τώρα θα σε γελάσω…».\n- Από την Πελοπόννησο; (Λόγω του «όπουλος»…) «Ναι, από κει».\n- Συγκεκριμένα; «Α, δεν θυμάμαι». (Το κορίτσι, εντελώς Γαλλίδα.)\n- Θυμάσαι όταν στις Κάννες μού είπες ότι το μόνο που ξέρεις από Ελλάδα και ελληνική γλώσσα είναι το «τυρί φέτα»; «Η αλήθεια είναι ότι ο πατέρας μου δεν μου μετέδωσε πολλά πράγματα από την Ελλάδα. Εχω διαβάσει για την Ελληνική Μυθολογία, αλλά γνωρίζω ελάχιστα ελληνικά». (Προφανώς η ιστορία με το κοτόπουλο στοίχειωσε σαν κατάρα την οικογένεια κι έτσι η Ελλάδα κατέληξε στη συνείδηση του πατέρα Εξαρχόπουλου κάτι μεταξύ φάρσας και μαλακίας.)\n- Αν ήμουν Ελληνας σκηνοθέτης και σου άρεσε το σενάριό μου θα έπαιζες στην ταινία μου; Εννοείται με χαμηλότερη αμοιβή από αυτή που κερδίζεις στη Γαλλία. «Δεν με νοιάζει αν είναι ο σκηνοθέτης Ρουμάνος, Ελληνας ή από οποιοδήποτε σημείο της υδρογείου. Αρκεί να μου αρέσει το σενάριο». (Αποφεύγει να απαντήσει επί της χρηματικής ουσίας.)\n- Αν είναι Ελληνας; «Ούτε συζήτηση».\nΕφυγα όπως ήρθα. Με την ίδια βεβαιότητα ότι η «Αντέλ» για τον θεατή είναι ο πλήρης ορισμός της πορνογραφίας και ότι στις αναλυτικές σκηνές, εκεί που γίνεται το «έλα να δεις», θα του βγουν τα μάτια έξω. Ολα τα υπόλοιπα είναι για μερικούς κριτικούς και σινεφίλ που ενώ στη διάρκεια της προβολής την καταβρίσκουν όπως οι κοινοί θνητοί, μετά στις παρέες εξαντλούνται στις αναλύσεις και τα «εγκεφαλογραφήματα». Το σύνθημα της «Αντέλ» γνωστό σε όλους:\nΑφήστε τα μίση και πιάστε...\nΠεριχαρείς οι πρωταγωνίστριες με τον σκηνοθέτη Αμπντελατίφ Κεσίς και τον Χρυσό Φοίνικα\nΤετάρτη, 30 Οκτωβρίου 2013, 10:12\nSurvivor: “Λιώνει” για την Κωνσταντίνα! «Δεν χορταίνω να τη...\nΕκνευρίστηκε ο Σωκράτης Ελ Γκαμαλί-«Πάγωσαν» οι συμπαίκτες...\n"Αυτό είναι το μυστικό που με κρατά έτσι στα 52 μου"\nΕλένη Μενεγάκη – Λίτσα Πατέρα: Αγκαλιάστηκαν με δάκρυα!


Πρωτοβουλία Πεδιάδας\t, Παρασκευή, 04 Σεπτέμβριος 2009\nΟι μόνες αλλαγές που έγιναν από την αρχική διακήρυξη του κ Υπουργού για το έργο του αεροδρόμιου στο Καστέλλι είναι ότι το κόστος από 1,2 δις έχει κατεβεί στο 1 δις με μια Μελέτη Περιβαλλοντικών Επιπτώσεων ήδη προβληματική ενώ τα χωρία που αναγνωρίζεται ότι θα θιγούν ανέρχονται πλέον στα 5 -στην πραγματικότητα είναι περισσότερα. Που θα ωφελήσει το αντισταθμιστικό όφελος του 1% επί του τζίρου του αεροδρόμιου; προτείνουμε σε ένα νοσοκομείο που σίγουρα θα χρειαστεί!...\nΑνοικτή επιστολή της "Πρωτοβουλίας Πολιτών για την διάσωση, προβολή και αειφόρο ανάπτυξη της Πεδιάδος"\n• Το ύψος του κόστους από 1,2 δις (+0,3 δις) που υπολογίζονταν, έχει κατεβεί στο 1 δις.\n• Τα χωρία που αναγνωρίζει το υπουργείο ότι θα θιγούν ανέρχονται πλέον στα 5: Τμήμα του Καστελίου, Αρχάγγελος, Σκλαβεροχώρι, Ευαγγελισμός, Ρουσωχώρια. Στην πραγματικότητα είναι περισσότερα.\n1. Γιατί μειώθηκε το κόστος του αεροδρομίου; Τι σημαίνει αυτό για την ποιότητα του έργου, του οποίου η μελέτη των περιβαλλοντικών επιπτώσεων ήταν απαράδεχτη; Πώς θα διασφαλιστεί η προστασία του περιβάλλοντος; Τι σημαίνει για τις απαλλοτριώσεις που κάποιοι περιμένουν ως διπλό τζακ ποτ στο λόττο;\n2. Οι κάτοικοι των περιοχών που πλήττονται άμεσα θα πρέπει πλέον να ζουν μέσα στα σπίτια τους με διπλά τζάμια, ώστε να προστατευτούν από το θόρυβο; Και αν μια μερίδα πολιτών πλήττονται άμεσα, και τους δίνεται ως λύση τα διπλά τζάμια και τα νέα κουφώματα, οι υπόλοιποι Καστελιανοί, Πολυθεανοί, Διαβαϊδιανοί, Καρδουλιανιώτες, Αρχαγγελιώτες, Λιλιανιώτες, Αποστολιανοί, Ρουσοχωρίτες τι θα κάνουν; Θα ακούνε τα πουλιά να κελαηδάνε; Δεν θα ακούνε τα αεροπλάνα, δεν θα εισπνέουν τα καυσαέρια; Με ελαφρά τη καρδία ο κ Υπουργός, μιλάει για μετεγκατάσταση. Ρώτησε αν θέλουν οι άνθρωποι να εγκαταλείψουν τον τόπο τους; Που θα πάνε; Και ποιος θα πληρώσει την μετεγκατάσταση; Το θέμα της μετεγκατάστασης δεν προβλεπόταν στην ΜΠΕ που έστειλε το υπουργείο για την υποτιθεμένη διαβούλευση. Άρα το υπουργείο αναγνωρίζει ότι υπάρχουν λάθη και άραγε είναι τα μοναδικά;\n3. Το μισό έργο του αεροδρομίου, όπως παρουσιάζεται πλέον είναι οι δρόμοι γύρω - γύρω ΝΟΑΚ, ΒΟΑΚ κλπ. ’Όλοι αυτοί οι ανισόπεδοι κόμβοι τελικά θα αυξήσουν το χρόνο πρόσβασης στην περιοχή, κυρίως στα χωρία της ρίζας αντί να τον συντομεύουν. Θα καταστρέψουν ότι αφήσει το αεροδρόμιο και τα καυσαέρια του. Αλήθεια, έπρεπε να φτάσουμε να καταστρέψουμε την Πεδιάδα, για να γίνει ένας δρόμος, ο οποίος τελικά δεν θα εξυπηρετεί παρά μόνο τους τουρίστες;\n4. Προβλέπεται η επέκταση του αεροδρομίου στο μέλλον και προς τα πού θα γίνει αυτή η επέκταση; Τι τελικά θα μείνει, όχι από τον κάμπο της Πεδιάδας, αυτός είναι ξεγραμμένος από την στιγμή που θα μπει η πρώτη μπουλντόζα να σκάψει, αλλά από ολόκληρη τελικά της επαρχία Πεδιάδας; Ποιος θα θυμάται τα χωρία και την ομορφιά της μετά από 30 χρόνια;\n5. Η απομάκρυνση του αεροδρομίου Αλικαρνασσού «θα προσφέρει μια τεράστια περιβαλλοντική αναβάθμιση της περιοχής της Αλικαρνασσού, του Ηρακλείου και της ευρύτερης περιοχή Θα αποδεσμευτεί υπέρ των τοπικών κοινωνιών μια μεγάλη έκταση», ρωτάμε η εγκατάσταση του νέου αεροδρομίου στη Πεδιάδα δεν θα προκαλέσει τεράστια επιβάρυνση; Εμείς δηλαδή δεν δικαιούμαστε να ζήσουμε στο αναβαθμισμένο περιβαλλοντικά περιβάλλον που έχουμε και επιλέξαμε να ζούμε;\n6. Τι θα γίνει με τους υδάτινους πόρους της περιοχής; Τα χωρία της Ρίζας θα μείνουν χωρίς νερό εξαιτίας του αεροδρομίου και τα χωρία του Αρκαλοχωρίου και το Ηράκλειο θα πίνουν τα εμπλουτισμένα με τα λύματα του αεροδρομίου νερα; Τους κινδύνους από την διαχείριση του νερού και τον τρόπο διάθεσης των αποβλήτων τους έχει επισημάνει τόσο το ΓΕΩΤΕΕ όσο και η Νομαρχία, ωστόσο δεν λαμβάνονται υπόψη.\n7. Ο κ. Σουφλιάς αναφέρει ότι το πρόβλημα του νερού του Ηρακλείου θα λυθεί με το φράγμα Αποσελέμη, είναι όμως έτσι; Αν είναι αλήθεια γιατί γίνεται και δεύτερο φράγμα στη Κριτσά;.\nΠρωτοβουλία Πολιτών για την διάσωση, προβολή και αειφόρο ανάπτυξη της Πεδιάδος\nΤελευτ. ενημέρωση ( Παρασκευή, 04 Σεπτέμβριος 2009 )


Ουκρανία: Επίθεση δέχθηκε όχημα δημοσιογράφων της Bild – Ανάμεσά τους Έλληνας φωτορεπόρτερ - TheNewspaper.gr\n-178 min. ago-Χρ. Τριαντόπουλος: Σύμπραξη με τους Προσκόπους Μαγνησίας για τον καθαρισμό του λόφου της Γορίτσας\n-166 min. ago-Μαρία Σολωμού για τον Μάριο Αθανασίου: «Μου είπε “Μαρία θα φύγω από το σπίτι”…»\n-161 min. ago-Φωτιά στην Εύβοια: Πυρκαγιά σε δασική έκταση στην περιοχή Διρφύων Μεσσαπίων\n-156 min. ago-Τουρκία: Εκλογική ήττα του Ερντογάν προβλέπει νέα δημοσκόπηση\n-146 min. ago-Συνάντηση ΣΘΕΒ – ΟΚΑΝΑ για ομαλή ένταξη ευπαθών κοινωνικών ομάδων στο εργασιακό περιβάλλον\n-141 min. ago-Βασίλης Γκουρούσης: Οι πρώτες δηλώσεις μετά την αποκάλυψη για τον νέο σύντροφο της Τέτας Καμπουρέλη\n-136 min. ago-Μύκονος: Αθεόφοβος μετέτρεψε την εκκλησία σε στούντιο και την νοίκιασε\n-131 min. ago-Βρετανία: Νέο σεξουαλικό σκάνδαλο κλονίζει την κυβέρνηση του Μπόρις Τζόνσον – Βουλευτής παρενόχλησε άνδρες\n-111 min. ago-Snik – Γιώτα Ιωαννίδου: Η πρώτη κοινή φωτογραφία του ζευγαριού στη Σαντορίνη\nΟ Γιώργος Μουτάφης βρισκόταν με τους δύο συναδέλφους του της Bild στην ανατολική Ουκρανία όταν το όχημα στο οποίο επέβαιναν δέχτηκε επίθεση\nΣτο Λυσιχάνσκ στην ανατολική Ουκρανία βρέθηκε ο Γιώργος Μουτάφης μαζί με τους συναδέλφους του Πολ Ροζενχάιμερ Βαντίμ Μοισένκο για λογαριασμό της γερμανικής εφημερίδας Bild. Όπως έγινε γνωστό το όχημα στο οποίο επέβαιναν δέχτηκε επίθεση αλλά όπως αναφέρει η εφημερίδα και οι τρεις είναι καλά στην υγεία τους και δεν έχουν τραυματιστεί.\nΔιαβάστε επίσης: Ουκρανία: Γάλλος δημοσιογράφος σκοτώθηκε στο Λουγκάνσκ – Τι λέει ο τοπικός κυβερνήτης\nO φωτορεπόρτερ Γιώργο Μουτάφης\nΟ Γιώργος Μουτάφης, όπως αναφέρεται στο Athens Photo World, γεννήθηκε στην Αθήνα το 1977, είχε την πρώτη του επαφή με τη φωτογραφία στην ομάδα 18+. Σπούδασε φωτογραφία στη σχολή Focus και παραγωγή ψηφιακών ταινιών στη SAE Athens.\nΈχει βάση την Αθήνα και εργάζεται ως φωτορεπόρτερ και κινηματογραφιστής.\nΑπό την πρώτη στιγμή της ρωσικής εισβολής ο Γιώργος Μουτάφης βρέθηκε στην Ουκρανία καλύπτοντας για μεγάλα διεθνή μέσα τον πόλεμο. Ο ίδιος μεταξύ άλλων κατέγραψε τη φυγή των Ουκρανών προσφύγων τις πρώτες ημέρες του πολέμου.


Θρησκεία και αθλητισμός | People News\nαθλητισμός15 θρησκεια3 μπάσκετ3 ποδόσφαιρο10 στιβος1\nΟι αθεϊστικές τάσεις του διάσημου σκηνοθέτη Γούντι Άλεν ενισχύθηκαν ακόμη και όταν διαπίστωσε πως «είναι ευκολότερο να βρεις τον Θεό το Σαββατοκύριακο στη Νέα...\nΟι αθεϊστικές τάσεις του διάσημου σκηνοθέτη Γούντι Άλεν ενισχύθηκαν ακόμη και όταν διαπίστωσε πως «είναι ευκολότερο να βρεις τον Θεό το Σαββατοκύριακο στη Νέα Υόρκη, παρά κάποιον υδραυλικό»! Οι πιστοί θαυμαστές του γέλασαν. Οι επικριτές μόρφασαν. Όσοι αθλητές ή προπονητές είναι θεοσεβούμενοι, προφανώς θα ζητούσαν συλλήβδην τον «αφορισμό» του. Η σχέση θεοτήτων-σπορ περιλαμβάνει ό,τι η αντίστοιχη πιστών-εκκλησίας. Ευλάβεια, αμφιβολία, παράκληση, ενίοτε δέος και πολλάκις… σχίσμα! Δεν είναι λίγοι οι σταρ των γηπέδων που επικαλούνται θεϊκή παρέμβαση για επιτυχία. Ή την θεωρούν άλλοθι ήττας. Προαιώνια θρησκευτικά ζητήματα «συζητήθηκαν» στα γήπεδα. Η «Βίβλος» του αθλητισμού περιέχει σπαρταριστά «εδάφια»…\nΤο γνωστό εκρηκτικό ταμπεραμέντο του Ρέφικ Τζιμπούρ εξαφανίστηκε ως δια (Θου Κύριε, φυλακήν το στόμα και το… πληκτρολόγιο) μαγείας από τις πρόσφατες προπονήσεις της ΑΕΚ. Ο νεοαποκτηθείς Αλγερινός μοιάζει αδύναμος, βιώνοντας το Ραμαζάνι. Ιερό μήνα των μουσουλμάνων, που διαρκεί από 2 Σεπτεμβρίου-1 Οκτωβρίου και επιτάσσει απαγόρευση κατανάλωσης μέχρι και νερού από την ανατολή έως τη δύση του ηλίου. Περίπου ίδιους περιορισμούς είχαν την προηγούμενη διετία ο Ισραηλινός, πρώην τεχνικός της ομάδας μπάσκετ του Ολυμπιακού, Πίνι Γκέρσον και οι καλαθοσφαιριστές της ΑΕΚ, Αμίτ Ταμίρ-Ντρορ Χάτζατζ, γιορτάζοντας (σε μεμονωμένες ημερομηνίες) το Γιομ Κιπούρ.\nΓιάννης Ιωαννίδης και Άγγελος Αναστασιάδης δεν εργάστηκαν ποτέ στον ίδιο σύλλογο, για να αξιώσουν το περίφημο «ενιαίο και αδιαίρετο». Οι πεποιθήσεις του, όμως «προσηλυτίστηκαν» μαζί στο πεδίο πίστης. Αμφότεροι επέλεγαν επισκέψεις των παικτών τους σε Ιεροσόλυμα και Άγιο Όρος. Ο «ξανθός» ακολουθούσε κατά γράμμα τις διδαχές του πατρός Παΐσιου, όμως δεν δίσταζε να βρίζει στα τάιμ-άουτ ή να πιστεύει (παραδόξως) σε προλήψεις. Ενώ, για την ήττα του Ολυμπιακού στον τελικό του Ευρωπαϊκού Πρωταθλήματος του 1994 στο Τελ Αβίβ από την Μπανταλόνα, εξήγησε πως «όταν ο Θεός σκηνοθετεί κάτι, δεν μπορεί να το αλλάξει ο άνθρωπος». Δύο ημέρες νωρίτερα, επισκεπτόμενος τον Πατριάρχη Διόδωρο, τον άκουσε να ψέλνει το «κατατρόπωσον τους βαρβάρους», αγνοώντας ότι αντίπαλος στον ημιτελικό ήταν ο Παναθηναϊκός! Ο Παύλος Γιαννακόπουλος, όμως, δεν πτοήθηκε και δώρισε 150εκατομ.δρχ. για την ανοικοδόμηση του ιερού τέμπλου του Πατριαρχείου!!!\nΓια τον νυν υφυπουργό αθλητισμού, επίσης, ο άλλοτε μάνατζερ του Άρη, Φάνης Ταρνατώρος είχε πει, έπειτα από μια (αμφισβητούμενη) ήττα από τον Ολυμπιακό, ότι «μάλλον ο Θεός αγαπά τόσο τον Ιωαννίδη που δεν είδε πως ο Τόμιτς πάτησε γραμμή στο νικητήριο σουτ». Αντίδραση στα πιστεύω του συνάντησε και ο κ. Αναστασιάδης, σαν προπονητής του Παναθηναϊκού το 2000. Παραμονή αναμέτρησης με την Γιουβέντους στο Τορίνο, δήλωσε πως ήλπιζε «ο θεός να είναι μαζί μας». Για να λάβει την απάντηση του ομολόγου του, Κάρλο Αντσελότι, πως «κι εγώ θα τον ήθελα, αλλά έχω την αίσθηση πως έχει σημαντικότερες δουλειές»…\nΤο 2004, πολλοί θεώρησαν στο Euro πως ο «Θεός είναι Έλληνας». Το 1996, όμως, ο τότε κόουτς της ΑΕΚ, Λευτέρης Σούμποτιτς σιγουρεύτηκε πως «δεν είναι ΑΕΚ» (έστω και αν ο Μακαριστός Αρχιεπίσκοπος Χριστόδουλος είχε «κιτρινόμαυρος» φίλαθλος), χάνοντας από τον Ολυμπιακό. Ό,τι και να ισχύει, ο Ντιέγκο Μαραντόνα θα είχε τις αντιρρήσεις του. Έχοντας… κατοχυρώσει το περίφημο γκολ με το «χέρι του θεού» στο Μουντιάλ του 1986 εναντίον της Αγγλίας. Ενστάσεις έχει και ο πρώην τεχνικός του ΠΑΟΚ, Μπάνε Πρέλεβιτς. Υποστηρίζοντας τον αθεϊσμό, αφού «δεν βαπτίστηκα, παντρεύτηκα σε δημαρχείο και πιστεύω πως εμείς είμαστε θεοί του εαυτού μας». Πολλοί, άλλωστε, φρόντισαν να αποτυπώσουν αμφιβολίες ή επιβεβαίωση με πιο γλαφυρό τρόπο.\nΗ πίστη οδήγησε εκτός ποδοσφαίρου τον διεθνή Αργεντινό τερματοφύλακα Κάρλος Ρόα. Ο οποίος, οπαδός της αίρεσης των Αντβεντιστών, αποσύρθηκε το 1999 φοβούμενος τη συντέλεια του κόσμου! Οπαδοί της Μαγιόρκα τον παρακάλεσαν με πανό που ανέγραφε «για όνομα του θεού, μείνε!», με τον ίδιο να απαντά «για το όνομά του φεύγω». Ο Ρονάλντο, αντίθετα, πίστευε τόσο, που υποδύθηκε το άγαλμα του ευλογούντος Χριστού στο Ρίο, σε διαφήμιση ελαστικών. Ο Μάικλ Τζόρνταν, όμως, τον οποίο ο Λάρι Μπερντ χαρακτήρισε «Θεό που κατέβηκε στη να παίξει μπάσκετ!» συνάντησε αμφισβήτηση… Αν και βίωσε τη φιλοσοφία Ζεν, που είχε ασπαστεί ο προπονητής τους στους Μπουλς, Φιλ Τζάκσον, όταν επιχείρησε να εντρυφήσει στις αρχές του Βούδα, άκουσε τον δάσκαλο Σουνίμ να του απαντά πως «δεν τον χρειαζόμαστε να δώσει λάμψη στη θρησκεία μας»! Την προοπτική χλιδής απαρνήθηκε ο πρώην καλαθοσφαιριστής Ταμίρ Γκούντμαν, ο οποίος το 1998, επονομαζόμενος και «Εβραίος Τζόρνταν», αρνήθηκε την υποτροφία του φημισμένου πανεπιστήμιου Μέριλαντ για να παίξει στο άσημο Τακόμα. Ώστε να μην ταξιδεύει και αγωνίζεται από τη δύση του ηλίου την Παρασκευή ως την αντίστοιχη του Σαββάτου.\nJonathan Edwards, REUTERS/Ian Waldie/File Photo\nΚάποιοι τους αντιμετωπίζουν σαν αίρεση. Αλλά οι Μορμόνοι επιμένουν να θεωρούν εαυτούς ως μόνους γνησίους χριστιανούς… Όπως ο συχωρεμένος τεχνικός της ΑΕΚ, Κρέζιμιρ Τσόσιτς και οι επίσης «κιτρινόμαυροι» Ντάνι Βρέινς, Άντι Τούλσον. Ενώ πριν αγωνιστεί στο ΝΒΑ ο (ύψους 2,27μ.) Σον Μπράντλεϊ ήταν μέλος ιεραποστολών σε Ασία και Αφρική! Ιεραπόστολος ήταν και ο σκοτσέζος πατέρας του Έρικ Λίντελ, που γεννήθηκε στη Κίνα (η ζωή του έγινε ταινία με τίτλο «Οι δρόμοι της φωτιάς») και στους Ολυμπιακούς Αγώνες του 1924 στο Παρίσι, αρνήθηκε να τρέξει 100μ. γιατί ο τελικός ήταν Κυριακή, κατακτώντας το χρυσό μετάλλιο στα 400μ.. Το ίδιο δίλημμα είχε συχνά ο παγκόσμιος ρέκορντμαν του τριπλούν, Βρετανός Τζόναθαν Έντουαρντς, ενώ ο χρυσός Ολυμπιονίκης των 110μ. με εμπόδια το 1908, Φόρεστ Σμίθσον εξήγησε πως η φωτογραφία να τρέχει με τη Βίβλο στο χέρι(!!!) δεν ήταν από επίσημο αγώνα….\nΠηγή : ΕΘΝΟΣ της Κυριακής 28/9/2008


Μονοκατοικία προς αγορά, Σλοβακία - 3 αποτελέσματα - Xe.gr\nΜονοκατοικία προς αγορά, Σλοβακία - 3 αποτελέσματα\n599.000 € Μονοκατοικία\nΠρος πώληση. Αυτό το σπίτι έχει καθαρό εμβαδόν 340 m² και διαθέτει 7 δωμάτια. Το οικόπεδο έχει εμβαδόν 159042 m² στο οποίο υπάρχει ένα πλυσταριό, ένας ξενώνας, ένας αποθηκευτικός χώρος υπόγειο και ένα πηγάδι. Αυτό το ακίνητο διαθέτει πάτωμα με πλακάκι. Περιέχει εξίσου 1 κουζίνα η οποία είναι εξοπλισμένη και επιπλωμένη. Το σπίτι περιλαμβάνει 1 γραφείο, μια αποθήκη, ένα κελάρι και ένα υπόγειο. Η θέρμανση είναι με γκάζι και υποδαπέδια. Υπάρχει ένα γκαράζ, ένα πάρκινγκ και μια στεγασμένη θέση στάθμευσης. Το ακίνητο περιλαμβάνει ένα χειμερινό κήπο.\n2.300.000 € Μονοκατοικία\nΠρος πώληση. Αυτό το σπίτι με στύλ μοντέρνο έχει καθαρό εμβαδόν 15275 m². Το οικόπεδο έχει εμβαδόν 15275 m². Το οίκημα είναι καλή μόνωση. Αυτό το ακίνητο διαθέτει πάτωμα με πλακάκι. Περιέχει εξίσου 1 κουζίνα επιφάνειας 120 m². Το σπίτι περιλαμβάνει 1 γραφείο των 475 m² ένα βεστιάριο και μια σοφίτα 410 m². Υπάρχει ένα κλιματιστικό. Η πρόσβαση είναι ασφαλής και προστατευμένη από έναν συναγερμό. Η σύνδεση στο διαδίκτυο είναι εφικτή.\n480.000 € Μονοκατοικία\nΠρος πώληση. Αυτή η μονοκατοικία φάρμα έχει καθαρό εμβαδόν 300 m² και διαθέτει 9 δωμάτια. Το οικόπεδο έχει εμβαδόν 65000 m² στο οποίο υπάρχει ένας αποθηκευτικός χώρος και ένα πηγάδι. Η φάρμα βρίσκεται σε ωραίο μέρος. Αυτό το ακίνητο διαθέτει ξύλινο πάτωμα και πάτωμα με πλακάκι. Περιέχει εξίσου 1 κουζίνα η οποία είναι εξοπλισμένη και επιπλωμένη. Η φάρμα περιλαμβάνει 1 γραφείο, μια αποθήκη και μια σοφίτα. Η θέρμανση είναι με γκάζι. Υπάρχει ένα γκαράζ και ένα πάρκινγκ. Το ακίνητο περιλαμβάνει ένα χειμερινό κήπο. Εύκολη πρόσβαση των ατόμων με ειδικές ανάγκες.


Sta Ichni tis Kataigidas / Στα ίχνη της Καταιγίδας - Bibliagora US\nHomeBOOKSBooks in GreekModern Greek FictionSta Ichni tis Kataigidas / Στα ίχνη της Καταιγίδας\nSta Ichni tis Kataigidas / Στα ίχνη της Καταιγίδας\n1942. Η Ελλάδα στενάζει κάτω από τον γερμανικό ζυγό. Μόνον ο έρωτας παραμένει θαλερός και ακατανίκητος. Η Αγγελική κι ο Άρης τον ανακαλύπτουν στην ουρά ενός συσσιτίου του Ερυθρού Σταυρού. Αριστερή εκείνη, με βαθιά πατριωτικά αισθήματα, συντηρητικός αυτός, με σπουδές στη Γερμανία και πολλά μυστικά στη ζωή του. Μυστικά που οδηγούν τη σχέση σε αδιέξοδο. Η Αγγελική βγαίνει στο «βουνό» κι εκείνος ακολουθεί τα ίχνη της προσπαθώντας να κρατήσει ζωντανό τον έρωτά τους. Μέσα από τον ίλιγγο των περιπετειών τους αναδύονται οι σημαντικότερες πτυχές της Αντίστασης και το παρασκήνιο που προετοίμασε τον Εμφύλιο. Οι συμπτώσεις, το φοβερό εργαλείο που η μοίρα χρησιμοποιεί για να γράψει τα εντυπωσιακά της σενάρια, θα φέρουν πάλι κοντά τους δυο πρώην εραστές και θα τους υποχρεώσουν να δώσουν απάντηση στο κορυφαίο υπαρξιακό ερώτημα: «Τι αξίζει στ’ αλήθεια η ζωή δίχως αγάπη;».\nSKU: 9789604937202 Categories: BOOKS, Books in Greek, Modern Greek Fiction\nΣωτήρης Μπουλντούμης / Sotiris Mpoulntoumis\nI Autokratoria tou Feggariou / Η αυτοκρατορία του φεγγαριού $41.22\nEutyxia edo i ligo pio pera / Ευτυχία εδώ ή λίγο πιο πέρα $22.58


Ι.Ν. Αγίων Αντωνίου και Χαραλάμπους εις Κρύα Ιτεών Πατρών: Ο Σεβασμιώτατος Μητροπολίτης Πατρών κ. Χρυσόστομος στον υπό ανέγερσιν Ιερό Ναό του Αγίου Αντωνίου στα Κρύα Ιτεών (φωτο)\n29ο ΠΑΙΔΑΓΩΓΙΚΟ ΣΥΝΕΔΡΙΟ ΧΡΙΣΤΙΑΝΙΚΗΣ ΕΣΤΙΑΣ ΠΑΤΡΩ...\nΜπαμπά, μπορώ να αγοράσω μια ώρα απο το χρόνο σου;...\nΟ Σεβασμιώτατος Μητροπολίτης Πατρών κ. Χρυσόστομος στον υπό ανέγερσιν Ιερό Ναό του Αγίου Αντωνίου στα Κρύα Ιτεών (φωτο)\nΜε την ευκαιρία της Πανηγύρεως του Αγίου Αντωνίου, ο Σεβασμιώτατος Μητροπολίτης μας κ. Χρυσόστομος, επισκέφθηκε τον υπό ανέγερσιν νέο Ιερό Ναό του Αγίου Αντωνίου στα Κρύα Ιτεών, προκειμένου να επιβλέψει την πορεία των έργων και να ενημερωθεί για τις τρέχουσες εργασίες.\nΟ Σεβασμιώτατος συνοδευόμενος από τον προϊστάμενο του Ιερού Ναού και υπεύθυνο της ανεγέρσεως π. Ιωάννη Δημητρόπουλο, έλαβε πλήρη γνώση ως προς την πρόοδο των εργασιών, για τις οποίες εξέφρασε και την ικανοποίησή του κατά την ομιλία του στον Εσπερινό της Εορτής του Αγίου Αντωνίου.\nφωτογραφία:πρεσβυτέρα Γεωργία Δημητροπούλου


Σοκαρισμένος ο Γιάννης Αντετοκούνμπο, δεν θέλει να ξεχάσουμε... - Contra.gr - Live Sports Magazine\nΤΕΛ. ΑΝΑΝΕΩΣΗ: 24 Ιουλ. 2018 | 12:57\nΈμαθε τα νέα ο αστέρας των Μιλγουόκι Μπακς και δεν έκρυψε τη βαθιά οδύνη του για τη βιβλική καταστροφή στην Αττική που έχει αφήσει πίσω δεκάδες νεκρούς, περισσότερους από 50, και 100άδες τραυματίες. Πέρα από τις περιουσίες που χάθηκαν.\nΜαύρο συναντήσεις στο προφίλ του Γιάννη Αντετοκούνμπο. Το μαύρο του πένθους για μια Ελλάδα που θρηνεί τον άδικο χαμό περισσότερων από 50 ατόμων κατά τη διάρκεια της πύρινης λαίλαπας που σαρώνει, ακόμη και τώρα, την Αττική. Συνανθρώπων μας που εγκλωβίστηκαν στις φλόγες και κάηκαν ζωντανοί σ' ένα εφιαλτικό σκηνικό.\nΟ "Greek Freak" συγκλονίστηκε όταν έμαθε τα νέα. Όπως όλοι μας.\nΚαι έγραψε σε πρώτο πληθυντικό: "Δεν υπάρχουν λόγια τεράστιο σοκ. Συλλυπητήρια στις οικογένειες των ανθρώπων που χάσαμε. Τεράστιος σεβασμός για αυτούς που σώνουν τόσες ζωές ρισκάροντας τη δική τους. Μακάρι να μείνουνε όλοι μαζί και να μην ξεχάσουμε ποτέ... 23/7/2018".\nΔεν υπάρχουν λόγια τεράστιο σοκ. Συλλυπητήρια στις οικογένειες των ανθρώπων που χάσαμε. Τεράστιος σεβασμός για αυτούς που σώνουν τόσες ζωές ρισκάροντας τη δική τους. Μακάρι να μείνουνε όλοι μαζί και να μην ξεχάσουμε ποτέ... 23/7/2018 #PrayForGreece\nΟ Θανάσης Αντετοκούνμπο έδωσε τη συνέχεια: